Avis juridique important

|

31998D0354

98/354/ΕΚ: Απόφαση της Επιτροπής της 19ης Μαΐου 1998 που θεσπίστηκε βάσει του κανονισμού (ΕΚ) αριθ. 3286/94 του Συμβουλίου και αφορά τους φραγμούς του εμπορίου που συνίστανται στις ιαπωνικές πρακτικές σε θέματα εισαγωγής δερμάτων [κοινοποιηθείσα υπό τον αριθμό E (1998) 1373]

Επίσημη Εφημερίδα αριθ. L 159 της 03/06/1998 σ. 0065 - 0067

ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαΐου 1998 που θεσπίστηκε βάσει του κανονισμού (ΕΚ) αριθ. 3286/94 του Συμβουλίου και αφορά τους φραγμούς του εμπορίου που συνίστανται στις ιαπωνικές πρακτικές σε θέματα εισαγωγής δερμάτων [κοινοποιηθείσα υπό τον αριθμό E (1998) 1373] (98/354/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 3286/94 του Συμβουλίου, της 22ας Δεκεμβρίου 1994, που καθορίζει κοινοτικές διαδικασίες στον τομέα της κοινής εμπορικής πολιτικής για να διασφαλιστεί η άσκηση των δικαιωμάτων της Κοινότητας στο πλαίσιο των κανόνων του διεθνούς εμπορίου, ιδίως αυτών που έχουν θεσπιστεί στο πλαίσιο του Παγκοσμίου Οργανισμού Εμπορίου (ΠΟΕ) (1), όπως τροποποιήθηκε τελευταία από τον κανονισμό (ΕΚ) αριθ. 356/95 (2), και ιδίως τα άρθρα 13 και 14,Μετά από διαβουλεύσεις με τη συμβουλευτική επιτροπή,Εκτιμώντας τα ακόλουθα:Α. ΔΙΑΔΙΚΑΣΙΑ (1) Στις 24 Φεβρουαρίου 1997, η Επιτροπή έλαβε καταγγελία που υποβλήθηκε βάσει του άρθρου 4 του κανονισμού (ΕΚ) αριθ. 3286/94 του Συμβουλίου, σχετικά με τις ιαπωνικές πρακτικές σε θέματα εμπορίου δερμάτων. Η καταγγελία υποβλήθηκε από την Cotance, τη συνομοσπονδία των εθνικών ενώσεων δερματεμπόρων και βυρσοδεψών της Ευρωπαϊκής Κοινότητας. Τα εν λόγω προϊόντα ήταν τα δέρματα βοοειδών και μονόπλων, δεψασμένα και έτοιμα για τελική κατεργασία ή/και βαμμένα, έγχρωμα, φέροντα κόκκους ή έντυπα, σχισμένα κατά μήκος ή όχι και τα δέρματα προβατοειδών και αιγοειδών, δεψασμένα και βαμμένα, έγχρωμα ή έντυπα.(2) Η Cotance υποστήριζε ότι ήταν πρακτικά αδύνατες όλες οι εξαγωγές αυτών των δερμάτων της Ευρωπαϊκής Κοινότητας προς την Ιαπωνία λόγω της συνδυασμένης δράσης των ακόλουθων φραγμών του εμπορίου: ο τρόπος διαχείρισης των δασμολογικών ποσοστώσεων γι' αυτά τα δέρματα που εμπόδιζε την εξάντλησή τους, η παροχή επιδοτήσεων στην ιαπωνική βιομηχανία δέρματος και οι περιοριστικές εμπορικές πρακτικές των ιαπώνων εισαγωγέων και εμπόρων.(3) Η καταγγελία περιείχε επαρκή αποδεικτικά στοιχεία που δικαιολογούσαν το άνοιγμα διαδικασίας στο πλαίσιο του κανονισμού (ΕΚ) αριθ. 3286/94 του Συμβουλίου. Συνεπώς, στις 9 Απριλίου 1997, η Επιτροπή κίνησε διαδικασία εξέτασης (3), που έδωσε την ευκαιρία στην Επιτροπή να πραγματοποιήσει μια σε βάθος έρευνα, τόσο σε πραγματικό όσο και σε νομικό επίπεδο, των συνθηκών εισαγωγής δερμάτων στην Ιαπωνία. Στο τέλος αυτής της έρευνας, η Επιτροπή κατέληξε στα ακόλουθα συμπεράσματα.Β. ΟΙ ΦΡΑΓΜΟΙ ΤΟΥ ΕΜΠΟΡΙΟΥ α) Διαχείριση των δασμολογικών ποσοστώσεων (4) Η Ιαπωνία καθόρισε το 1986 τρεις δασμολογικές ποσοστώσεις για τις εισαγωγές κατεργασμένων δερμάτων βοοειδών και μονόπλων (πρώτη και δεύτερη ποσόστωση), προβατοειδών και αιγοειδών (τρίτη πασόστωση), στο πλαίσιο των οποίων οι εισαγωγές αυτών των προϊόντων υπόκεινται σε μειωμένο δασμό. Το 1997, αυτός ο μειωμένος δασμός ήταν από 13,9 % έως 18,5 % ενώ ο δασμός για τις εισαγωγές εκτός ποσοστώσεων ήταν 48,8 % δηλαδή καθορίστηκαν σε αποτρεπτικά επίπεδα. Πλην όμως, ενώ το επίπεδο των τριών ποσοστώσεων που καθορίζεται ετησίως από την εθνική συνέλευση (Diθte), είναι χαμηλό, αυτές οι ποσοστώσεις χρησιμοποιούνται τακτικά κάτω από τα επίπεδά τους, παρά το ισχυρό ενδιαφέρον που έχουν οι δερματέμποροι της Κοινότητας για την ιαπωνική αγορά.(5) Η Επιτροπή διατύπωσε ότι είναι εξαιρετικά περίπλοκη η διαχείριση του συστήματος αδειών που επέτρεπε τις εισαγωγές στο πλαίσιο των δασμολογικών ποσοστώσεων. Το ποσό των χορηγήσεων για τους παραδοσιακούς εισαγωγείς υπολογίζεται ανάλογα με τις προηγούμενες εισαγωγές τους και καθορίζεται κατ' αποκοπή ανώτατο όριο για τους νέους εισαγωγείς. Μπορεί να ασκηθεί κριτική για πολλά σημεία αυτού του συστήματος.(6) Κατ' αρχήν, η χορήγηση των παραδοσιακών εισαγωγέων δεν αυξάνεται -ή αυξάνεται ελάχιστα- από έτος σε έτος και οι νέοι εισαγωγείς λαμβάνουν ελάχιστη χορήγηση ακόμη και αν δεν εξαντληθούν οι ποσοστώσεις στο τέλος του έτους.(7) Δεύτερον, οι άδειες εκδίδονται μερικές φορές για ποσόστητες χωρίς αποδεδειγμένο οικονομικό συμφέρον και η μικρή διάρκεια ισχύος ορισμένων αδειών που εκδίδονται στο τέλος του έτους, δεν επιτρέπει τη μεγίστη χρησιμοποίησή τους. Πλην όμως, δεν προβλέπεται η παράταση ισχύος των αδειών που δεν έχουν χρησιμοποιηθεί, από έτος σε έτος.(8) Τρίτον, οι αιτήσεις αδειών στο πλαίσιο της «γενικής» ποσόστωσης που αντιστοιχεί σε 95 % της συνολικής ποσόστωσης, πρέπει να υποβάλλονται εντός μιας ημέρας, στην αρχή του έτους. Αυτή η απαίτηση δεν είναι λογική.(9) Τέλος, ορισμένα στοιχεία της διαχείρισης του συστήματος, μεταξύ άλλων οι όροι για να χαρακτηριστεί ένας εισεαγωγέας παραδοσιακός, αποθαρρύνουν τις ξένες εταιρείες να ανοίξουν γραφείο στην Ιαπωνία για να εισάγουν απευθείας δέρματα, δηλαδή χωρίς να ζητούν τις υπηρεσίες ιαπώνων μεσαζόντων.(10) Η Επιτροπή κρίνει από τα ανωτέρω ότι το σύστημα έκδοσης αδειών εισαγωγής στο πλαίσιο των τριών δασμολογικών ποσοστώσεων που έχουν ανοιχθεί για το δέρμα, είναι πιο περίπλοκη από ό,τι χρειάζεται και μπορεί να αποτελέσει έμμεση προστασία για το εγχώριο δέρμα στην Ιαπωνία.(11) Με βάση αυτά τα στοιχεία, η Επιτροπή συνάγει το συμπέρασμα ότι μπορεί να αμφισβητηθεί η συμμόρφωση του συτήματος έκδοσης αδειών εισαγωγής με το άρθρο 1 παράγραφος 6 και το άρθρο 3 παράγραφος 5 στοιχεία στ), ζ), η) και θ) της συμφωνίας για τις διαδικασίες έκδοσης αδειών εισαγωγής, που επισυνάπτεται στη συμφωνία του Μαρακές για την ίδρυση του ΠΟΕ.β) Επιδοτήσεις (12) Η Επιτροπή διαπίστωσε επίσης ότι η ιαπωνική κυβέρνηση χορηγεί από πολλά έτη σημαντικές επιδοτήσεις για τη βελτίωση των περιοχών των λεγομένων «Dowa». Έτσι, ο προϋπολογισμός που προβλεπόταν για το έτος 1996 ήταν 126 000 εκατομμύρια γιεν. Αυτές οι επιδοτήσεις που δεν κοινοποιήθηκαν στον ΠΟΕ, μπορούν να θεωρηθούν ως ειδικές στο βαθμό που χορηγούνται μόνον σε ορισμένες επιχειρήσεις που είναι εγκατεστημένες στο έδαφος της δικαιοδοσίας της ιαπωνικής κυβέρνησης και δεν υπάρχει ουδέτερο και οριζόντιο κριτήριο που να ορίζει το δικαίωμα απολαβής αυτών των επιδοτήσεων. Πλην όμως, τα τμήματα του ιαπωνικού εδάφους στα οποία βρίσκονται αυτές οι επιχειρήσεις είναι ακριβώς εκείνα όπου από παράδοση είναι εγκατεστημένα τα ιαπωνικά βυρσοδεψεία.(13) Σ' αυτό προστίθεται ένα πρόγραμμα επιδοτήσεων στον τομέα του δέρματος, που έχει κοινοποιηθεί από την Ιαπωνία βάσει των άρθρων XVI της GATT 1994 και 25 της συμφωνίας για τις επιδοτήσεις και τα αντισταθμιστικά μέτρα, για ένα ποσό ελαφρά ανώτερο των 300 εκατομμυρίων γιεν το 1996. Τέλος, υπάρχει επίσης ένα ταμείο εγγυήσεων δανείων για τις βιομηχανίες δέρματος. Αποδεσμεύει ετησίως τόκους ύψους 300 εκατομμυρίων γιεν.(14) Φαίνεται ότι το ποσό αυτών των διαφορετικών προγραμμάτων φθάνει το 5 % κατ' αξία των πωλήσων του κατεργασμένου δέρματος στις περιοχές Dowa πράγμα που σημαίνει ότι μπορεί να υπονοηθεί σημαντική ζημία για τα κοινοτικά συμφέροντα βάσει του άρθρου 5 και 6 της συμφωνίας για τις επιδοτήσεις και τα αντισταθμιστικά μέτρα που επισυνάπτεται στη συμφωνία του Μαρακές για την ίδρυση του Παγκοσμίου Οργανισμού Εμπορίου. Η Επιτροπή συμπεραίνει ότι μπορεί να αναληφθεί δράση έναντι αυτών των επιδοτήσεων βάσει του άρθρου 7 της συμφωνίας για τις επιδοτήσεις και τα αντισταθμιστικά μέτρα λόγω των επιπτώσεών τους στα κοινοτικά συμφέροντα.(15) Τα συμπεράσματα της Επιτροπής συνάγονται βάσει των διαθέσιμων πληροφοριών. Υπό αυτές τις συνθήκες, μπορεί να απαιτηθούν ορισμένα συμπληρωματικά στοιχεία πληροφόρησης για να επιβεβαιωθεί η ανάλυση των δυσμενών αποτελεσμάτων για τα κοινοτικά συμφέροντα που είχαν οι συγκεκριμένες επιδοτήσεις. Ανάλογα με την περίπτωση, τα στοιχεία αυτά θα μπορούν να αποκτηθούν κατά τη διαδικασία ρύθμισης των διαφορών με προσφυγή στο παράρτημα V της συμφωνίας για τις επιδοτήσεις και τα αντισταθμιστικά μέτρα.γ) Εμπορικές πρακτικές των ιαπώνων εισαγωγέων (16) Επειδή δεν αποδείχθηκαν οι περιοριστικές εμπορικές πρακτικές των ιαπώνων εισαγωγέων, ο φραγμός αυτός για το εμπόριο δεν μπορεί συνεπώς να θεωρηθεί αποδεδειγμένος.Γ. ΟΙ ΔΥΣΜΕΝΕΙΣ ΕΜΠΟΡΙΚΕΣ ΕΠΙΠΤΩΣΕΙΣ (17) Το σύστημα διαχείρισης των αδειών εισαγωγής στο πλαίσιο των δασμολογικών ποσοστώσεων αποτελεί πηγή αβεβαιότητας για τους εξαγωγείς οι οποίοι δεν μπορούν να προβλέψουν την αύξηση των πωλήσεών τους στην Ιαπωνία και η αβεβαιότητα αυτή αποθαρρύνει κάθε πραγματική προσπάθεια διείσδυσης στην αγορά. Επιπλέον, αυξάνει σημαντικά για τους κοινοτικούς δερματέμπορους το κόστος εξαγωγής το οποίο είναι οπωσδήποτε αφύσικα υψηλό.(18) Οι επιδοτήσεις που χορηγούνται στην ιαπωνική βιομηχανία διατηρούν κατά τρόπο τεχνητό την ανταγωνιστικότητα των ιαπώνων δερματέμπορων στο εσωτερικό μιας πολύ προσατευόμενης αγοράς. Αποτέλεσμα είναι να αυξάνονται ακόμα οι δυσκολίες διείσδυσης στην ιαπωνική αγορά εκ μέρους των κοινοτικών δερματέμπορων.(19) Συνεπάγεται εκ τούτου ότι οι κοινοτικές εξαγωγές του κατεργασμένου δέρματος προς την Ιαπωνία είναι χαμηλότερες από αυτό που θα μπορούσαν να ήταν για μια αγορά αυτού του μεγέθους. Πράγματι μόνον το 1,7 % σε όγκο και σε αξία των κοινοτικών εξαγωγών δερμάτων που αφορά η καταγγελία, προορίζονται για την Ιαπωνία. Αυτές οι δυσκολίες πρόσβασης στην ιαπωνική αγορά έχουν σημαντικές δυσμενείς εμπορικές επιπτώσεις για μια κοινοτική βιομηχανία που εξαρτάται πολύ από τις εξαγωγές προς τις βιομηχανικές χώρες, μοναδικές αγορές που είναι σε θέση να αγοράσουν σημαντικές ποσότητες δέρματος πολυτελείας.Δ. ΤΟ ΚΟΙΝΟΤΙΚΟ ΣΥΜΦΕΡΟΝ (20) Είναι προς το κοινοτικό συμφέρον να ενεργήσει η Επιτροπή λόγω των δυσμενών εμπορικών επιπτώσεων που αναφέρθηκαν παραπάνω και θίγουν τους δερματέμπορους πολλών κρατών μελών.(21) Επιπλέον, μετά την υιοθέτηση το 1984 της έκθεσης της επιτροπής της GATT για τα μέτρα που εφαρμόζονται από την Ιαπωνία στις εισαγωγές δερμάτων (4), η Κοινότητα ανέμενε από την Ιαπωνία όρους πραγματικής βελτίωσης της πρόσβασης στην αγορά αυτή. Στο μέτρο που ο στόχος αυτός δεν έχει πλήρως υλοποιηθεί, φαίνεται προς όφελος της Κοινότητας να δράσει προκειμένου να διορθώσει αυτήν την κατάσταση.Ε. ΣΥΜΠΕΡΑΣΜΑΤΑ ΚΑΙ ΜΕΤΡΑ ΠΟΥ ΠΡΕΠΕΙ ΝΑ ΛΗΦΘΟΥΝ (22) Η έρευνα έδειξε ότι το σημερινό ιαπωνικό καθεστώς δεν επιτρέπει τη σημαντική ανάπτυξη των κοινοτικών εξαγωγών δέρματος προς την Ιαπωνία. Μια αισθητή βελτίωση των όρων πρόσβασης στην αγορά αυτή θα απαιτούσε να επέλθουν προηγουμένως σημαντικές τροποποιήσεις στο σύστημα διαχείρισης των αδειών και στα προγράμματα επιδοτήσεων.(23) Από τις διάφορες απαντήσεις των ιαπωνικών αρχών συνάγεται ότι δεν είναι στις προθέσεις τους να πραγματοποιήσουν τις αλλαγές αυτές. Υπό τις συνθήκες αυτές, η προσφυγή στις διαδικασίες ρύθμισης των διαφορών της συμφωνίας του Μαρακές για την ίδρυση του ΠΟΕ, αποτελεί το μόνο μέσο για την Κοινότητα να κατοχυρώσει τα δικαιώματά της.(24) Έτσι, η Επιτροπή θα ζητήσει στην Ιαπωνία να αρχίσει μια διεθνής διαδικασία διαβουλεύσεων στο πλαίσιο της ρύθμισης των διαφορών του ΠΟΕ, βάσει του άρθρου 6 της συμφωνίας για τις διαδικασίες αδειών εισαγωγής και των άρθρων 7 και 30 της συμφωνίας για τις επιδοτήσεις και τα αντισταθμιστικά μέτρα,ΑΠΟΦΑΣΙΖΕΙ:Άρθρο 1 1. Η διαχείριση των τριών δασμολογικών ποσοστώσεων για την εισαγωγή δέρματος στην Ιαπωνία και οι επιπτώσεις για τα κοινοτικά συμφέροντα των επιδοτήσεων που χορηγούνται στην ιαπωνική βιομηχανία δέρματος από την κυβέρνηση της Ιαπωνίας αποτελούν «φραγμούς στο εμπόριο» υπό την έννοια του άρθρου 2 του κανονισμού (ΕΚ) αριθ. 3286/94.2. Η Ευρωπαϊκή Κοινότητα αναλαμβάνει δράση έναντι της Ιαπωνίας βάσει του μνημονίου συμφωνίας για τους κανόνες και τις διαδικασίες σχετικά με τη ρύθμιση των διαφορών καθώς και κάθε άλλη σχετική διάταξη της συμφωνίας του Μαρακές για την ίδρυση του Παγκοσμίου Οργανισμού Εμπορίου, έναντι όσον αφορά τους φραγμούς στο εμπόριο που αναφέρονται στο άρθρο 1 παράγραφος 1.Άρθρο 2 Η παρούσα απόφαση εφαρμόζεται από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 19 Μαΐου 1998.Για την ΕπιτροπήLeon BRITTANΑντιπρόεδρος(1) ΕΕ L 349 της 31. 12. 1994, σ. 71.(2) ΕΕ L 41 της 23. 2. 1995, σ. 3.(3) ΕΕ C 110 της 9. 4. 1997, σ. 2.(4) Επιτροπή για τα μέτρα που εφαρμόζονται από την Ιαπωνία στις εισαγωγές δερμάτων, έκθεση της επιτροπής που υιοθετήθηκε στις 15 και 16 Μαΐου 1984 (L/5623).


title: 2006/958/ΕΚ: Απόφαση του Συμβουλίου, της 19ης Δεκεμβρίου 2006 , σχετικά με τη σύναψη συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για την αναθεώρηση της συμφωνίας αμοιβαίας αναγνώρισης σχετικά με την αξιολόγηση της πιστότητας, μεταξύ της Ευρωπαϊκής Κοινότητας και της Ελβετικής Συνομοσπονδίας

text:
               29.12.2006

               EL

               Επίσημη Εφημερίδα της Ευρωπαϊκής Ένωσης

               L 386/50

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 19ης Δεκεμβρίου 2006
   σχετικά με τη σύναψη συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για την αναθεώρηση της συμφωνίας αμοιβαίας αναγνώρισης σχετικά με την αξιολόγηση της πιστότητας, μεταξύ της Ευρωπαϊκής Κοινότητας και της Ελβετικής Συνομοσπονδίας
   (2006/958/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2 πρώτο εδάφιο πρώτη πρόταση,
   την πρόταση της Επιτροπής,
   Εκτιμώντας τα ακόλουθα:

               (1)

               Η Επιτροπή έχει διαπραγματευτεί, εξ ονόματος της Κοινότητας, συμφωνία με την Ελβετική Συνομοσπονδία για την αναθεώρηση της συμφωνίας αμοιβαίας αναγνώρισης σχετικά με την αξιολόγηση της πιστότητας, μεταξύ της Ευρωπαϊκής Κοινότητας και της Ελβετικής Συνομοσπονδίας.

               (2)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για την αναθεώρηση της συμφωνίας αμοιβαίας αναγνώρισης σχετικά με την αξιολόγηση της πιστότητας, μεταξύ της Ευρωπαϊκής Κοινότητας και της Ελβετικής Συνομοσπονδίας εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.
   Άρθρο 3
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να διαβιβάσουν, εξ ονόματος της Ευρωπαϊκής Κοινότητας, τη διπλωματική διακοίνωση που προβλέπεται στο άρθρο 2 της συμφωνίας.

      Βρυξέλλες, της 19ης Δεκεμβρίου 2006.

            Για το Συμβούλιο

            Ο Πρόεδρος

         J. KORKEAOJA

   ΣΥΜΦΩΝΊΑ
   για την αναθεώρηση της συμφωνίας αμοιβαίας αναγνώρισης σχετικά με την αξιολόγηση της πιστότητας, μεταξύ της Ευρωπαϊκής Κοινότητας και της Ελβετικής Συνομοσπονδίας
   Η ΕΥΡΩΠΑΪΚΗ ΚΟIΝΟΤΗΤΑ ΚΑΙ Η ΕΛΒΕΤΙΚΗ ΣΥΝΟΜΟΣΠΟΝΔΙΑ,
   εφεξής αναφερόμενες ως «μέρη»,
   Έχοντας συνάψει συμφωνία αμοιβαίας αναγνώρισης σχετικά με την αξιολόγηση της πιστότητας
   (εφεξής αποκαλούμενη «συμφωνία»),
   ΕΚΤΙΜΩΝΤΑΣ ότι η συμφωνία άρχισε να ισχύει την 1η Ιουνίου 2002,
   ΕΚΤΙΜΩΝΤΑΣ ότι είναι αναγκαίο να απλουστευθεί η λειτουργία της συμφωνίας,
   ΕΚΤΙΜΩΝΤΑΣ ότι η συμφωνία, στα άρθρα 1, 5, 6, 7, 8, 9, 10 και 11, αναφέρεται στους «οργανισμούς αξιολόγησης της πιστότητας οι οποίοι εμφαίνονται στο παράρτημα 1»,
   ΕΚΤΙΜΩΝΤΑΣ ότι η συμφωνία, στο άρθρο 2, αναφέρεται σε ορισμούς που προβλέπονται από τον οδηγό ISO/CEI 2 (έκδοση 1996), και το ευρωπαϊκό πρότυπο EN 45020 (έκδοση 1993),
   ΕΚΤΙΜΩΝΤΑΣ ότι η συμφωνία, στο άρθρο 4, περιορίζει την εφαρμογή της συμφωνίας στα προϊόντα που κατάγονται από τα μέρη, σύμφωνα με τους κανόνες μη προτιμησιακής καταγωγής,
   ΕΚΤΙΜΩΝΤΑΣ ότι η συμφωνία, στο άρθρο 6, αναφέρεται στις διαδικασίες που ορίζει το άρθρο 11,
   ΕΚΤΙΜΩΝΤΑΣ ότι η συμφωνία, στο άρθρο 8, αναφέρεται στην προεδρία της επιτροπής,
   ΕΚΤΙΜΩΝΤΑΣ ότι η συμφωνία, στο άρθρο 9, αναφέρεται στις εργασίες συντονισμού και σύγκρισης που πραγματοποιούν οι αναγνωρισμένοι βάσει της συμφωνίας οργανισμοί αξιολόγησης της πιστότητας,
   ΕΚΤΙΜΩΝΤΑΣ ότι η συμφωνία, στο άρθρο 10, προβλέπει τη σύσταση επιτροπής η οποία λαμβάνει αποφάσεις για τη συμπερίληψη οργανισμών αξιολόγησης της πιστότητας στο παράρτημα 1, ή τη διαγραφή τους από το παράρτημα 1,
   ΕΚΤΙΜΩΝΤΑΣ ότι η συμφωνία, στο άρθρο 11, προβλέπει διαδικασία για την εγγραφή οργανισμών αξιολόγησης της πιστότητας στο παράρτημα 1, ή τη διαγραφή τους από το παράρτημα 1,
   ΕΚΤΙΜΩΝΤΑΣ ότι η συμφωνία, στο άρθρο 12, καθορίζει υποχρεώσεις σχετικά με την ανταλλαγή πληροφοριών,
   ΘΕΩΡΩΝΤΑΣ ότι, για την ανάκλαση των τροποποιήσεων που προβλέπονται στο άρθρο 11 της συμφωνίας, ο όρος «οργανισμοί αξιολόγησης πιστότητας οι οποίοι εμφαίνονται στο παράρτημα 1», θα πρέπει να διαγραφεί και να αντικατασταθεί από τον όρο «αναγνωρισμένους οργανισμούς εκτίμησης της συμμόρφωσης» στα άρθρα 1, 5, 6, 7, 8, 9, 10 και 11,
   ΘΕΩΡΩΝΤΑΣ ότι, για να αποφευχθεί η ανάγκη τροποποίησης της συμφωνίας, όταν εισάγονται αλλαγές στους ορισμούς των σχετικών οδηγών ISO/CEI, η αναφορά σε συγκεκριμένες εκδόσεις των οδηγών αυτών θα πρέπει να διαγραφεί από το άρθρο 2 και να αντικατασταθεί από γενική αναφορά στους ορισμούς που έχουν θεσπισθεί από τους ISO και CEI,
   ΘΕΩΡΩΝΤΑΣ ότι, επειδή η αναφορά στους ορισμούς που περιέχονται στα ευρωπαϊκά πρότυπα 45020 (έκδοση 1993) δεν ισχύει πλέον, θα πρέπει να διαγραφεί από το άρθρο 2·
   ΘΕΩΡΩΝΤΑΣ ότι, για να διευκολυνθεί το εμπόριο μεταξύ των μερών, και για να απλουστευθεί η λειτουργία της συμφωνίας, θα πρέπει να διαγραφεί από το άρθρο 4 ο περιορισμός σύμφωνα με τον οποίο η συμφωνία εφαρμόζεται στα προϊόντα που κατάγονται από τα μέρη της συμφωνίας,
   ΘΕΩΡΩΝΤΑΣ ότι, για να απλουστευθεί η συμφωνία, θα πρέπει να διαγραφούν ορισμένες διατάξεις του άρθρου 6 ώστε να αποφευχθεί η επικάλυψη με αντίστοιχες διατάξεις του άρθρου 11,
   ΘΕΩΡΩΝΤΑΣ ότι, για να είναι σαφές ότι η επιτροπή προεδρεύεται από κοινού από τα μέρη, θα πρέπει να διαγραφεί, από το άρθρο 8, η αναφορά στην προεδρία της επιτροπής,
   ΘΕΩΡΩΝΤΑΣ ότι, για να διευκολυνθεί το εμπόριο μεταξύ των μερών, και να εξασφαλισθεί η διαφάνεια στη λειτουργία της συμφωνίας, θα πρέπει να περιληφθεί, στο άρθρο 8, η υποχρέωση σύμφωνα με την οποία ενδεχόμενες αναστολές των αναγνωρισμένων οργανισμών εκτίμησης της συμμόρφωσης θα αναγράφονται στον κατάλογο των αναγνωρισμένων οργανισμών εκτίμησης της συμμόρφωσης,
   ΘΕΩΡΩΝΤΑΣ ότι, για να διευκολυνθεί η λειτουργία της συμφωνίας, θα πρέπει να περιληφθεί, στο άρθρο 9, η υποχρέωση για τις αρχές εξουσιοδότησης να καταβάλλουν τις μεγαλύτερες δυνατές προσπάθειες ώστε να εξασφαλίζουν ότι οι αναγνωρισμένοι οργανισμοί εκτίμησης της συμμόρφωσης συνεργάζονται κατάλληλα,
   ΘΕΩΡΩΝΤΑΣ ότι, για να απλουστευθεί η λειτουργία της συμφωνίας, θα πρέπει να προβλεφθεί, στο άρθρο 10, ότι η επιτροπή δύναται να λαμβάνει αποφάσεις όσον αφορά την αναγνώριση ή την ανάκληση της αναγνώρισης οργανισμών εκτίμησης της συμμόρφωσης αποκλειστικά και μόνο σε περιπτώσεις που αμφισβητούνται από το άλλο μέρος,
   ΘΕΩΡΩΝΤΑΣ ότι, για να απλουστευθεί η λειτουργία της συμφωνίας, θα πρέπει να προβλεφθεί, στο άρθρο 11, μία απλουστευμένη διαδικασία αναγνώρισης, ανάκλησης της αναγνώρισης, τροποποίησης του πεδίου εφαρμογής, και αναστολής, των οργανισμών εκτίμησης της συμμόρφωσης,
   ΘΕΩΡΩΝΤΑΣ ότι, για να αυξηθεί η διαφάνεια, θα πρέπει να προστεθεί, στο άρθρο 12, η υποχρέωση να κοινοποιούνται γραπτώς οι αλλαγές που σχετίζονται με τις συναφείς νομοθετικές, κανονιστικές και διοικητικές διατάξεις καθώς και με τις αρχές εξουσιοδότησης και τις αρμόδιες αρχές,
   ΣΥΜΦΩΝΗΣΑΝ ΣΤΗΝ ΑΝΑΘΕΩΡΗΣΗ ΤΗΣ ΣΥΜΦΩΝΙΑΣ ΩΣ ΕΞΗΣ:
   Άρθρο 1
   Αναθεώρηση της συμφωνίας
   1.   Το άρθρο 1 αναθεωρείται ως εξής:

               i)

               Στην παράγραφο 1, η φράση «οι οργανισμοί που εμφαίνονται στο παράρτημα 1», αντικαθίσταται από τη φράση «οι αναγνωρισμένοι οργανισμοί σύμφωνα με τις διαδικασίες της παρούσας συμφωνίας» (εφεξής αποκαλούμενοι «αναγνωρισμένοι οργανισμοί εκτίμησης της συμμόρφωσης»).

               ii)

               Στην παράγραφο 2, η φράση «οι οργανισμοί που εμφαίνονται στο παράρτημα 1», αντικαθίσταται από τη φράση «οι αναγνωρισμένοι οργανισμοί εκτίμησης της συμμόρφωσης».

         2.   Στο άρθρο 2, η παράγραφος 2 αντικαθίσταται από το ακόλουθο κείμενο:

      «2. Οι ορισμοί που έχουν θεσπισθεί από τους ISO και CEI δύνανται να χρησιμοποιούνται για τον καθορισμό της έννοιας των γενικών όρων σχετικά με την εκτίμηση της συμμόρφωσης, οι οποίοι περιέχονται στην παρούσα συμφωνία.»
   .3.   Το άρθρο 4 αντικαθίσταται από το ακόλουθο κείμενο:

      «Άρθρο 4
      Καταγωγή
      Οι διατάξεις της παρούσας συμφωνίας εφαρμόζονται σε προϊόντα που καλύπτονται από την παρούσα συμφωνία, ανεξάρτητα από την καταγωγή τους.»
   .4.   Το άρθρο 5 αντικαθίσταται από το ακόλουθο κείμενο:

      «Άρθρο 5
      Αναγνωρισμένοι οργανισμοί εκτίμησης της συμμόρφωσης
      Τα μέρη συμφωνούν ότι οι αναγνωρισμένοι, σύμφωνα με τη διαδικασία του άρθρου 11, οργανισμοί εκτίμησης της συμμόρφωσης πληρούν τους όρους επιλεξιμότητας για τη διενέργεια της εκτίμησης της συμμόρφωσης.»
   .5.   Το άρθρο 6 αντικαθίσταται από το ακόλουθο κείμενο:

      «Άρθρο 6
      Αρχές εξουσιοδότησης
      1.   Τα μέρη αναλαμβάνουν την υποχρέωση να διασφαλίζουν ότι οι αρχές εξουσιοδότησής τους διαθέτουν την απαραίτητη εξουσία και αρμοδιότητα για τον ορισμό ή την ανάκληση του ορισμού εκτίμησης της συμμόρφωσης ή την αναστολή ή την άρση της αναστολής ορισθέντων οργανισμών εκτίμησης της συμμόρφωσης, εντός της αντίστοιχης δικαιοδοσίας τους.
      2.   Για τον ορισμό των οργανισμών εκτίμησης της συμμόρφωσης, οι αρχές εξουσιοδότησης τηρούν τις γενικές αρχές σχετικά με τον ορισμό, που περιέχονται στο παράρτημα 2, με την επιφύλαξη των διατάξεων του αντίστοιχου τμήματος IV του παραρτήματος 1. Αυτές οι αρχές εξουσιοδότησης τηρούν τις ίδιες αρχές κατά την ανάκληση του ορισμού ή την αναστολή ή την άρση της αναστολής.»
   .6.   Το άρθρο 7 αναθεωρείται ως εξής:
   Στην παράγραφο 1, η φράση «των οργανισμών αξιολόγησης της πιστότητας που υπάγονται στη δικαιοδοσία τους και αναφέρονται στο παράρτημα 1», αντικαθίσταται από τη φράση «των αναγνωρισμένων οργανισμών εκτίμησης της συμμόρφωσης που υπάγονται στη δικαιοδοσία τους».
   7.   Το άρθρο 8 αναθεωρείται ως εξής:

               i)

               Στην παράγραφο 1 πρώτο εδάφιο, η φράση «που εμφαίνονται στο παράρτημα 1», αντικαθίσταται από τη φράση «των αναγνωρισμένων οργανισμών εκτίμησης της συμμόρφωσης».

               ii)

               Στην παράγραφο 1 δεύτερο εδάφιο, η φράση «και την προεδρία της επιτροπής», διαγράφεται.

               iii)

               Στην παράγραφο 4, μετά την πρώτη πρόταση, προστίθεται μία νέα πρόταση: «Η αναστολή αυτή αναγράφεται στον κοινό κατάλογο των αναγνωρισμένων οργανισμών εκτίμησης της συμμόρφωσης που αναφέρεται στο παράρτημα 1.».

         8.   Το άρθρο 9 αναθεωρείται ως εξής:

               i)

               Στην παράγραφο 2, η φράση «των οργανισμών αξιολόγησης της πιστότητας που υπάγονται στη δικαιοδοσία τους και αναφέρονται στο παράρτημα 1», αντικαθίσταται από τη φράση «των αναγνωρισμένων οργανισμών εκτίμησης της συμμόρφωσης που υπάγονται στη δικαιοδοσία τους».

               ii)

               Στην παράγραφο 3, η φράση «Οι οργανισμοί αξιολόγησης της πιστότητας που αναφέρονται στο παράρτημα 1», αντικαθίσταται από τη φράση «Οι αναγνωρισμένοι οργανισμοί εκτίμησης της συμμόρφωσης», και, μετά την πρώτη πρόταση, προστίθεται η ακόλουθη πρόταση: «Οι αρχές εξουσιοδότησης καταβάλλουν κάθε δυνατή προσπάθεια για να διασφαλίζουν ότι οι αναγνωρισμένοι οργανισμοί εκτίμησης της συμμόρφωσης συνεργάζονται κατάλληλα.».

         9.   Στο άρθρο 10, η παράγραφος 4 αντικαθίσταται από το ακόλουθο κείμενο:

      9.«4.   Η επιτροπή μπορεί να εξετάζει οποιοδήποτε θέμα σχετικό με την παρούσα συμφωνία. Είναι, ιδίως, αρμόδια για:

                  α)

                  τον καθορισμό της διαδικασίας διενέργειας των επαληθεύσεων που προβλέπονται στο άρθρο 7·

                  β)

                  τον καθορισμό της διαδικασίας διενέργειας των επαληθεύσεων που προβλέπονται στο άρθρο 8·

                  γ)

                  τη λήψη αποφάσεων σχετικά με την αναγνώριση των οργανισμών εκτίμησης της συμμόρφωσης, οι οποίοι αμφισβητούνται βάσει του άρθρου 8·

                  δ)

                  τη λήψη αποφάσεων σχετικά με την ανάκληση της αναγνώρισης αναγνωρισμένων οργανισμών εκτίμησης της συμμόρφωσης, οι οποίοι αμφισβητούνται βάσει του άρθρου 8·

                  ε)

                  την εξέταση τυχόν νομοθετικών, κανονιστικών και διοικητικών διατάξεων τις οποίες τα μέρη κοινοποιούν εκατέρωθεν σύμφωνα με το άρθρο 12, με στόχο την αξιολόγηση των συνεπειών τους στη συμφωνία και την τροποποίηση των αντιστοίχων τμημάτων του παραρτήματος 1.»

            .10.   Το άρθρο 11 αντικαθίσταται από το ακόλουθο κείμενο:

      «Άρθρο 11
      Αναγνώριση, ανάκληση της αναγνώρισης, τροποποίηση του πεδίου, και αναστολή των οργανισμών εκτίμησης της συμμόρφωσης
      10.1.   Για την αναγνώριση των οργανισμών εκτίμησης της συμμόρφωσης, σε σχέση με τις απαιτήσεις που καθορίζονται στα σχετικά κεφάλαια του παραρτήματος 1, εφαρμόζεται η ακόλουθη διαδικασία:

                  α)

                  Ένα μέρος που επιθυμεί να αναγνωρισθεί οργανισμός εκτίμησης της συμμόρφωσης κοινοποιεί στο άλλο μέρος γραπτώς την πρότασή του, για το σκοπό αυτό, επισυνάπτοντας τις κατάλληλες πληροφορίες στο αίτημά του.

                  β)

                  Εάν το άλλο μέρος αποδέχεται την πρόταση ή εάν δεν διατυπώσει αντίρρηση εντός 60 ημερών από την κοινοποίηση της πρότασης, ο οργανισμός εκτίμησης της συμμόρφωσης θεωρείται ως αναγνωρισμένος οργανισμός εκτίμησης της συμμόρφωσης κατά την έννοια του άρθρου 5.

                  γ)

                  Σε περίπτωση που το άλλο μέρος διατυπώσει γραπτώς αντιρρήσεις εντός της προαναφερθείσας προθεσμίας των 60 ημερών, εφαρμόζεται το άρθρο 8.

            2.   Ένα μέρος μπορεί να ανακαλέσει ή να αναστείλει την αναγνώριση ή να άρει την αναστολή της αναγνώρισης οργανισμού εκτίμησης της συμμόρφωσης, ο οποίος υπάγεται στη δικαιοδοσία του. Το ενδιαφερόμενο μέρος κοινοποιεί αμέσως γραπτώς στο άλλο μέρος την απόφασή του, μαζί με την ημερομηνία της εν λόγω απόφασης. Η ανάκληση, αναστολή, ή άρση της αναστολής παράγουν αποτελέσματα από την ημερομηνία αυτή. Κάθε τέτοια ανάκληση ή αναστολή αναγράφεται στον κοινό κατάλογο των αναγνωρισμένων οργανισμών εκτίμησης της συμμόρφωσης που αναφέρεται στο παράρτημα 1.
      3.   Ένα μέρος μπορεί να προτείνει την τροποποίηση του πεδίου δραστηριότητας αναγνωρισμένου οργανισμού εκτίμησης της συμμόρφωσης, ο οποίος υπάγεται στη δικαιοδοσία του. Για την επέκταση και τον περιορισμό του πεδίου δραστηριότητας, εφαρμόζονται οι διαδικασίες που προβλέπονται στο άρθρο 11 παράγραφοι 1 και 2, αντίστοιχα.
      4.   Ένα μέρος μπορεί, σε εξαιρετικές περιστάσεις, να αμφισβητεί την τεχνική επάρκεια ενός αναγνωρισμένου οργανισμού εκτίμησης της συμμόρφωσης, ο οποίος υπάγεται στη δικαιοδοσία του άλλου μέρους. Στην περίπτωση αυτή, εφαρμόζεται το άρθρο 8.
      5.   Οι εκθέσεις, τα πιστοποιητικά, οι εγκρίσεις και οι σημάνσεις πιστότητας που εκδίδει ένας οργανισμός εκτίμησης της συμμόρφωσης μετά την ημερομηνία κατά την οποία ανεκλήθη ή ανεστάλη η αναγνώρισή του, δεν χρήζουν αναγνώρισης από τα μέρη. Οι εκθέσεις, τα πιστοποιητικά, οι εγκρίσεις και οι σημάνσεις πιστότητας που εκδίδει ένας οργανισμός εκτίμησης της συμμόρφωσης πριν από την ημερομηνία κατά την οποία ανεκλήθη η αναγνώρισή του, εξακολουθούν να αναγνωρίζονται από τα μέρη, εκτός εάν η αρμόδια αρχή εξουσιοδότησης έχει περιορίσει ή ακυρώσει την εγκυρότητά τους. Το μέρος, υπό τη δικαιοδοσία του οποίου λειτουργεί η υπεύθυνη αρχή εξουσιοδότησης, κοινοποιεί στο άλλο μέρος γραπτώς τυχόν τέτοιες αλλαγές σχετικά με τον περιορισμό ή την ακύρωση της εγκυρότητας.»
   .11.   Το άρθρο 12 αναθεωρείται ως εξής:

               i)

               Στην παράγραφο 2, μετά τη φράση «και το ενημερώνει», παρεμβάλλεται η λέξη «γραπτώς».

               ii)

               Μετά την παράγραφο 2, παρεμβάλλεται μία παράγραφος 2α: «Κάθε μέρος κοινοποιεί γραπτώς τις αλλαγές, στις δικές του αρχές εξουσιοδότησης και στις αρμόδιες αρχές του άλλου μέρους.».

         Άρθρο 2
   Έναρξη ισχύος
   Η παρούσα συμφωνία επικυρώνεται ή εγκρίνεται από τα μέρη σύμφωνα με τις οικείες διαδικασίες τους. Τίθεται σε ισχύ την πρώτη ημέρα του δεύτερου μήνα που έπεται της ημερομηνίας κατά την οποία τα μέρη ανταλλάσσουν διπλωματικές διακοινώσεις με τις οποίες επιβεβαιώνουν την ολοκλήρωση των αντίστοιχων διαδικασιών τους για την υιοθέτηση της παρούσας συμφωνίας.
   Άρθρο 3
   Γλώσσες
   1.   Η παρούσα συμφωνία καταρτίζεται σε δύο πρωτότυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική γλώσσα και όλα τα κείμενα είναι εξίσου αυθεντικά.
   2.   Η παρούσα συμφωνία, καθώς και η συμφωνία αμοιβαίας αναγνώρισης σχετικά με την αξιολόγηση της πιστότητας μεταξύ της Ευρωπαϊκής Κοινότητας και της Ελβετικής Συνομοσπονδίας, θα μεταφρασθούν, το συντομότερο δυνατό, στην εσθονική, λεττονική, λιθουανική, μαλτέζικη, ουγγρική, πολωνική, σλοβακική, σλοβενική και τσεχική γλώσσα. Η επιτροπή εξουσιοδοτείται να εγκρίνει τις εν λόγω γλωσσικές αποδόσεις. Μόλις εγκριθούν, αυτές οι γλωσσικές αποδόσεις καθίστανται εξίσου αυθεντικές με τις γλωσσικές αποδόσεις που αναφέρονται στην παράγραφο 1.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι πληρεξούσιοι, δεόντως εξουσιοδοτημένοι προς τούτο, υπέγραψαν την παρούσα συμφωνία.


title: Απόφαση (ΕΕ) 2017/1922 του Συμβουλίου, της 16ης Οκτωβρίου 2017, σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του κοινού συμβουλίου CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, για την τροποποίηση του παραρτήματος IX του πρωτοκόλλου I

text:
               20.10.2017

               EL

               Επίσημη Εφημερίδα της Ευρωπαϊκής Ένωσης

               L 271/41

         ΑΠΌΦΑΣΗ (ΕΕ) 2017/1922 ΤΟΥ ΣΥΜΒΟΥΛΊΟΥ
   της 16ης Οκτωβρίου 2017
   σχετικά με τη θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του κοινού συμβουλίου CARIFORUM-ΕΕ της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, για την τροποποίηση του παραρτήματος IX του πρωτοκόλλου I
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου (1) («συμφωνία»), υπεγράφη στις 15 Οκτωβρίου 2008 και εφαρμόζεται προσωρινά από τις 29 Δεκεμβρίου 2008.

               (2)

               Σύμφωνα με το άρθρο 229 παράγραφοι 1 και 2 της συμφωνίας, οι αποφάσεις που λαμβάνονται από το κοινό συμβούλιο CARIFORUM-ΕΕ («κοινό συμβούλιο») είναι δεσμευτικές για τα μέρη και τα υπογράφοντα κράτη CARIFORUM, τα οποία λαμβάνουν όλα τα απαιτούμενα μέτρα για την εφαρμογή τους σύμφωνα με την εσωτερική νομοθεσία κάθε μέρους και κάθε υπογράφοντος κράτους CARIFORUM.

               (3)

               Το κοινό συμβούλιο, στην τέταρτη συνεδρίασή του στις 17 Νοεμβρίου 2017 πρόκειται να εκδώσει απόφαση σχετικά με την τροποποίηση του παραρτήματος IX του πρωτοκόλλου I της συμφωνίας («Παράρτημα IX») που περιλαμβάνει τον κατάλογο των υπερπόντιων χωρών και εδαφών («ΥΧΕ»).

               (4)

               Λόγω της αλλαγής νομικού καθεστώτος τριών περιοχών, η εν λόγω τροπολογία έχει ως σκοπό να επικαιροποιήσει τον καταλόγο των ΥΧΕ όπως ορίζεται στο παραρτήμα IX και να τον εναρμονίσει με τον κατάλογο που ορίζεται στο παράρτημα II της συνθήκης.

               (5)

               Στο πλαίσιο του κοινού συμβουλίου, η Ένωση εκπροσωπείται από την Επιτροπή σύμφωνα με το άρθρο 17 παράγραφος 1 της Συνθήκης για την Ευρωπαϊκή Ένωση (ΣΕΕ). Τα κράτη μέλη θα πρέπει να υποστηρίξουν τη θέση της Ένωσης σύμφωνα με το άρθρο 4 παράγραφος 3 της ΣΕΕ.

               (6)

               Κρίνεται σκόπιμο να καθοριστεί η θέση που θα πρέπει να ληφθεί εξ ονόματος της Ένωσης στο πλαίσιο του κοινού συμβουλίου.

               (7)

               Η θέση της Ένωσης στο πλαίσιο του κοινού συμβουλίου θα πρέπει να βασιστεί στο επισυναπτόμενο σχέδιο απόφασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα πρέπει να ληφθεί, εξ ονόματος της Ευρωπαϊκής Ένωσης, στο πλαίσιο της τέταρτης συνεδρίασης του κοινού συμβουλίου CARIFORUM-ΕΕ στις 17 Νοεμβρίου 2017, όσον αφορά την τροποποίηση του παραρτήματος IX του πρωτοκόλλου της συμφωνίας βασίζεται στο σχέδιο απόφασης του κοινού συμβουλίου CARIFORUM–ΕΕ που επισυνάπτεται στην παρούσα απόφαση.
   Άρθρο 2
   Η παρούσα απόφαση απευθύνεται στην Επιτροπή και στα κράτη μέλη.

      Λουξεμβούργο, 16 Οκτωβρίου 2017.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 289 της 30.10.2008, σ. 3.

      ΣΧΕΔΙΟ
      ΑΠΟΦΑΣΗ αριθ. …/2017 ΤΟΥ ΚΟΙΝΟΥ ΣΥΜΒΟΥΛΙΟΥ CARIFORUM-ΕΕ
      που θεσπίστηκε με τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου,
      της …
      όσον αφορά την τροποποίηση του παραρτήματος IX του πρωτοκόλλου I: Υπερπόντιες χώρες και εδάφη
      ΤΟ ΚΟΙΝΟ ΣΥΜΒΟΥΛΙΟ CARIFORUM-ΕΕ,
      Έχοντας υπόψη τη συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, («η συμφωνία»), και ιδίως το άρθρο 41 του πρωτοκόλλου I αυτής,
      Εκτιμώντας τα ακόλουθα:

                  (1)

                  Κατά την έννοια του πρωτοκόλλου I της συμφωνίας —σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας— ως υπερπόντιες χώρες και εδάφη (ΥΧΕ) νοούνται οι υπερπόντιες χώρες και εδάφη που αναφέρονται στο παράρτημα IX·

                  (2)

                  Μετά την αλλαγή του καθεστώτος της Μαγιότ (1) και του Αγίου Βαρθολομαίου (2), και την έναρξη ισχύος της απόφασης 2013/755/ΕΕ του Συμβουλίου για τη σύνδεση των υπερπόντιων χωρών και εδαφών με την Ευρωπαϊκή Ένωση (3), ο κατάλογος των υπερπόντιων χωρών και εδαφών στο παράρτημα IX του πρωτοκόλλου I της συμφωνίας θα πρέπει να επικαιροποιηθεί,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το παράρτημα IX του πρωτοκόλλου I αντικαθίσταται από το παράρτημα που επισυνάπτεται στην παρούσα απόφαση.
      Άρθρο 2
      Η παρούσα απόφαση αρχίζει να ισχύει στις …

         …,

               Για τα κράτη CARIFORUM

               Για το μέρος ΕΕ

         (1)  Απόφαση 2012/419/ΕΕ του Ευρωπαϊκού Συμβουλίου, της 11ης Ιουλίου 2012, σχετικά με την τροποποίηση του καθεστώτος της Μαγιότ έναντι της Ευρωπαϊκής Ένωσης (ΕΕ L 204 της 31.7.2012, σ. 131).

         (2)  Απόφαση 2010/718/ΕΕ του Ευρωπαϊκού Συμβουλίου, της 29ης Οκτωβρίου 2010, σχετικά με την τροποποίηση του ευρωπαϊκού καθεστώτος της νήσου του Αγίου Βαρθολομαίου (ΕΕ L 325 της 9.12.2010, σ. 4).

         (3)  Απόφαση 2013/755/EE του Συμβουλίου, της 25ης Νοεμβρίου 2013, για τη σύνδεση των υπερπόντιων χωρών και εδαφών με την Ευρωπαϊκή Ένωση (ΕΕ L 76 της 15.3.2014, σ. 56).

      ΠΑΡΑΡΤΗΜΑ IX του πρωτοκόλλου I
      Υπερπόντιες χώρες και εδάφη
      Για τους σκοπούς του παρόντος πρωτοκόλλου ως «υπερπόντιες χώρες και εδάφη» νοούνται οι κατωτέρω χώρες και τα εδάφη που αναφέρονται στο παράρτημα II της Συνθήκης για τη λειτουργία της Ευρωπαϊκής Ένωσης:
      (Ο κατάλογος αυτός δεν προδικάζει το καθεστώς των εν λόγω χωρών και εδαφών ή τυχόν μελλοντικές μεταβολές του.)

                  1.

                  Υπερπόντιες χώρες και εδάφη που ανήκουν στο Βασίλειο της Δανίας:

                              —

                              Γροιλανδία.

                  2.

                  Υπερπόντιες χώρες και εδάφη που ανήκουν στη Γαλλική Δημοκρατία:

                              —

                              Νέα Καληδονία και εξαρτημένα εδάφη,

                              —

                              Γαλλική Πολυνησία,

                              —

                              Σεν Πιερ και Μικελόν,

                              —

                              Άγιος Βαρθολομαίος,

                              —

                              Γαλλικές περιοχές του νοτίου ημισφαιρίου και της Ανταρκτικής,

                              —

                              Ουάλις και Φουτούνα.

                  3.

                  Υπερπόντιες χώρες και εδάφη που ανήκουν στο Βασίλειο των Κάτω Χωρών:

                              —

                              Αρούμπα,

                              —

                              Μπονέρ,

                              —

                              Κουρασάο,

                              —

                              Σάμπα,

                              —

                              Άγιος Ευστάθιος,

                              —

                              Άγιος Μαρτίνος.

                  4.

                  Υπερπόντιες χώρες και εδάφη που ανήκουν στο Ηνωμένο Βασίλειο της Μεγάλης Βρετανίας και της Βόρειας Ιρλανδίας:

                              —

                              Ανγκουίλα,

                              —

                              Βερμούδες,

                              —

                              Νήσοι Κάιμαν,

                              —

                              Νήσοι Φόκλαντ,

                              —

                              Νήσοι Νότια Γεωργία και Νότιες Σάντουιτς,

                              —

                              Μονσεράτ,

                              —

                              Πίτκερν,

                              —

                              Αγία Ελένη και εξαρτημένα εδάφη,

                              —

                              Βρετανικό έδαφος Ανταρκτικής,

                              —

                              Βρετανικό Έδαφος του Ινδικού Ωκεανού,

                              —

                              Νήσοι Τερκ και Κάικος,

                              —

                              Βρετανικές Παρθένοι Νήσοι.


title: 2008/529/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/156

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2005
   (2008/529/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2005 συνοδευόμενη από τις απαντήσεις του Οργανισμού (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου της 15ης Ιουλίου 2002 για την ίδρυση Ευρωπαϊκού Οργανισμού Ασφάλειας της Αεροπορίας (4) και ιδίως το άρθρο 49,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Μεταφορών και Τουρισμού (A6-0121/2007),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας για την εκτέλεση του προϋπολογισμού του Οργανισμού για το οικονομικό έτος 2005·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον εκτελεστικό διευθυντή του Ευρωπαϊκού Οργανισμού Ασφάλειας της Αεροπορίας, το Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 10.

      (2)  ΕΕ C 312, 19.12.2006, σ. 6.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 240, 7.9.2002, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1701/2003 (ΕΕ L 243, 27.9.2003, σ. 5).

      (5)  EE L 357, 31.12.2002, σ. 72.
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/157

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Οργανισμού Ασφάλειας της Αεροπορίας για το οικονομικό έτος 2005
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Οργανισμού Ασφάλειας της Αεροπορίας για το οικονομικό έτος 2005 συνοδευόμενη από τις απαντήσεις του Οργανισμού (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΚ) αριθ. 1592/2002 του Ευρωπαϊκού Κοινοβουλίου και του Συμβουλίου της 15ης Ιουλίου 2002 για την ίδρυση Ευρωπαϊκού Οργανισμού Ασφάλειας της Αεροπορίας (4) και ιδίως το άρθρο 49,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Μεταφορών και Τουρισμού (A6-0121/2007),

               A.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2005 είναι αξιόπιστοι και ότι οι υποκείμενες πράξεις στο σύνολό τους είναι νόμιμες και κανονικές·

               B.

               λαμβάνοντας υπόψη ότι στις 27 Απριλίου 2006 το Κοινοβούλιο χορήγησε απαλλαγή στον διευθυντή σχετικά με την εκτέλεση του προϋπολογισμού του Οργανισμού για το οικονομικό έτος 2004 (6) και ότι στο ψήφισμα που συνοδεύει την απόφαση για την απαλλαγή το Κοινοβούλιο μεταξύ άλλων:

                           —

                           εκφράζει ανησυχία για τις ανωμαλίες που σημειώνει το Ελεγκτικό Συνέδριο στη διαχείριση του προϋπολογισμού: έλλειψη οιασδήποτε ενδείξεως σχετικά με τις μεταφορές που πραγματοποιήθηκαν στους διορθωτικούς προϋπολογισμούς ή αιτιολογήσεων των εν λόγω μεταφορών, έλλειψη πληροφόρησης του διοικητικού συμβουλίου σχετικά με τις μεταφορές και πληρωμές προκαταβολών εκτός προϋπολογισμού·

                           —

                           σημειώνει ότι το 2004 ο Οργανισμός δεν είχε ακόμη εγκρίνει τους κανόνες εφαρμογής του δημοσιονομικού κανονισμού του, δεν είχε πραγματοποιήσει ανάλυση κινδύνου ούτε εκπονήσει πρότυπα εσωτερικού ελέγχου·

                           —

                           σημειώνει ότι οι διαδικασίες πρόσληψης προσωπικού στον Οργανισμό ποικίλλουν από το ένα στάδιο στο άλλο και προτρέπει την Επιτροπή και τον Οργανισμό να συμφωνήσουν επί διαφανούς και συνεκτικής διαδικασίας προσλήψεων σύμφωνης προς τις ανάγκες του Οργανισμού από την άποψη του προσωπικού με ειδικά προσόντα·

         Γενικά θέματα που αφορούν την πλειονότητα των αποκεντρωμένων υπηρεσιών της ΕΕ για εκάστη των οποίων απαιτείται χωριστή απαλλαγή

               1.

               θεωρεί ότι η διαρκής αύξηση του αριθμού των κοινοτικών αποκεντρωμένων υπηρεσιών και των δραστηριοτήτων ορισμένων εξ αυτών δεν φαίνεται να εντάσσονται σε ένα πλαίσιο συνολικής πολιτικής και ότι οι αρμοδιότητες μερικών υπηρεσιών δεν αντικατοπτρίζουν πάντοτε τις πραγματικές ανάγκες της Ένωσης ή τις προσδοκίες των πολιτών της, σημειώνει δε ότι γενικώς οι αποκεντρωμένες υπηρεσίες δεν έχουν πάντα καλή εικόνα ή καλή φήμη·

               2.

               καλεί ως εκ τούτου την Επιτροπή να καθορίσει πλαίσιο συνολικής πολιτικής για την ίδρυση νέων κοινοτικών αποκεντρωμένων υπηρεσιών και να υποβάλει μελέτη κόστους ωφελείας πριν από την ίδρυση οιασδήποτε νέας αποκεντρωμένης υπηρεσίας, προσέχοντας ταυτόχρονα να αποφεύγει οιαδήποτε επικάλυψη δραστηριοτήτων μεταξύ υπηρεσιών ή με τις αρμοδιότητες άλλων ευρωπαϊκών οργανισμών·

               3.

               καλεί το Ελεγκτικό Συνέδριο να γνωμοδοτήσει επί της μελέτης κόστους ωφελείας πριν να λάβει σχετική απόφαση το Κοινοβούλιο·

               4.

               καλεί την Επιτροπή να υποβάλλει ανά πενταετία μελέτη για την προστιθέμενη αξία εκάστης υφισταμένης αποκεντρωμένης υπηρεσίας· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας μιας αποκεντρωμένης υπηρεσίας να λάβει τα απαιτούμενα μέτρα προβαίνοντας σε αναδιατύπωση της εντολής της συγκεκριμένης υπηρεσίας ή στο κλείσιμό της·

               5.

               δεδομένου του αυξανόμενου αριθμού των ρυθμιστικών υπηρεσιών, θεωρεί λυπηρό το γεγονός ότι οι διαπραγματεύσεις για το σχέδιο διοργανικής συμφωνίας που αφορά το πλαίσιο λειτουργίας των ευρωπαϊκών ρυθμιστικών οργανισμών δεν έχουν ακόμη περατωθεί και καλεί τις αρμόδιες υπηρεσίες της Επιτροπής να καταβάλουν κάθε προσπάθεια σε συνεννόηση με το Ελεγκτικό Συνέδριο για να εξασφαλίσουν ότι η συμφωνία θα συναφθεί ταχέως·

               6.

               σημειώνει ότι η ευθύνη της Επιτροπής σε θέματα προϋπολογισμού καθιστά αναγκαία τη στενότερη σχέση των αποκεντρωμένων υπηρεσιών με την Επιτροπή· καλεί την Επιτροπή και το Συμβούλιο να λάβουν όλα τα απαραίτητα μέτρα με σκοπό να αναγνωρισθεί στην Επιτροπή μειοψηφία αρνησικυρίας στα εποπτικά όργανα των ρυθμιστικών οργανισμών έως την 31η Δεκεμβρίου 2007 και να προβλέπεται αυτή η μειοψηφία από την αρχή όταν ιδρύονται νέοι οργανισμοί·

               7.

               καλεί το Ελεγκτικό Συνέδριο να δημιουργήσει στην ετήσια έκθεση που εκπονεί πρόσθετο κεφάλαιο αφιερωμένο σε όλες τις αποκεντρωμένες υπηρεσίες που πρέπει να λάβουν απαλλαγή υπό τους λογαριασμούς της Επιτροπής για να υπάρχει πολύ σαφέστερη εικόνα του τρόπου με τον οποίον οι αποκεντρωμένες υπηρεσίες χρησιμοποιούν τους πόρους της ΕΕ·

               8.

               υπενθυμίζει την αρχή σύμφωνα με την οποία όλοι οι κοινοτικοί αποκεντρωμένοι οργανισμοί, είτε επιδοτούνται είτε όχι, εξαρτώνται από το Κοινοβούλιο για την απαλλαγή τους, ακόμη κι όταν υπάρχει αρμόδια για την απαλλαγή αρχή βάσει των ιδρυτικών τους κειμένων·

               9.

               καλεί το Ελεγκτικό Συνέδριο να διενεργεί λογιστικούς ελέγχους των επιδόσεων για όλους τους αποκεντρωμένους οργανισμούς και υπηρεσίες και να υποβάλλει εκθέσεις στις σχετικές κοινοβουλευτικές επιτροπές, περιλαμβανομένης της Επιτροπής Ελέγχου των Προϋπολογισμών·

               10.

               σημειώνει ότι ο αριθμός αποκεντρωμένων υπηρεσιών αυξάνει σταθερά και ότι, σύμφωνα με την πολιτική ευθύνη της Επιτροπής για τη λειτουργία των υπηρεσιών η οποία υπερβαίνει κατά πολύ την απλή υλικοτεχνική στήριξη, υπάρχει ακόμη μεγαλύτερη ανάγκη οι Γενικές Διευθύνσεις της Επιτροπής που είναι επιφορτισμένες με τη σύσταση και παρακολούθηση αποκεντρωμένων υπηρεσιών να αναπτύξουν κοινή προσέγγιση για τις αποκεντρωμένες υπηρεσίες· θεωρεί ότι ρεαλιστικός τρόπος για την επίτευξη προόδου προς μία κοινή προσέγγιση από την Επιτροπή για όλα τα θέματα που σχετίζονται με τις αποκεντρωμένες υπηρεσίες θα ήταν μία δομή παρόμοια με εκείνη που δημιούργησαν οι υπηρεσίες για τον συντονισμό μεταξύ των σχετικών ΓΔ·

               11.

               καλεί την Επιτροπή να βελτιώσει τη διοικητική και τεχνική υποστήριξη που παρέχει στις υπηρεσίες λαμβάνοντας υπόψη τον όλο και περισσότερο περίπλοκο χαρακτήρα των διοικητικών κανόνων και τεχνικών προβλημάτων της Κοινότητας·

               12.

               σημειώνει την απουσία πειθαρχικού οργάνου από όλους τους κοινοτικούς οργανισμούς και καλεί την Επιτροπή να λάβει τα απαραίτητα μέτρα για να εξασφαλίσει ότι θα συσταθεί ταχέως τέτοιος μηχανισμός·

               13.

               χαιρετίζει τις πολύ σημαντικές βελτιώσεις στον συντονισμό μεταξύ των αποκεντρωμένων υπηρεσιών, στοιχείο που τους επιτρέπει να αντιμετωπίζουν τα κατ' επανάληψη εμφανιζόμενα προβλήματα και καθιστά αποτελεσματικότερη τη συνεργασία με την Επιτροπή και το Κοινοβούλιο·

               14.

               θεωρεί ότι η δημιουργία από πολλούς αποκεντρωμένους οργανισμούς μιας κοινής υπηρεσίας στήριξης που θα συμβάλει στο να καταστούν τα ηλεκτρονικά τους συστήματα δημοσιονομικής διαχείρισης σύμφωνα με εκείνα της Επιτροπής, είναι μέτρο που πρέπει να συνεχισθεί και να επεκταθεί·

               15.

               καλεί τις αποκεντρωμένες υπηρεσίες να βελτιώσουν τη συνεργασία και τη συγκριτική αποτίμηση επιδόσεων με φορείς που δραστηριοποιούνται στον τομέα τους· προτρέπει την Επιτροπή να εγκρίνει τα μέτρα που κρίνει απαραίτητα για να βοηθήσει τους αποκεντρωμένους οργανισμούς και υπηρεσίες να προβάλουν την εικόνα τους και να ενισχύσουν την απήχηση των δραστηριοτήτων τους·

               16.

               καλεί την Επιτροπή να διατυπώσει πρόταση για την εναρμόνιση της μορφής των ετησίων εκθέσεων που υποβάλλονται από τις αποκεντρωμένες υπηρεσίες για να αναπτυχθούν δείκτες επιδόσεως οι οποίοι θα καθιστούν δυνατή τη σύγκριση της αποδοτικότητας των αποκεντρωμένων υπηρεσιών·

               17.

               καλεί τις αποκεντρωμένες υπηρεσίες να υποβάλλουν στην αρχή εκάστου έτους δείκτες επιδόσεως βάσει των οποίων θα μπορούσε να μετρηθεί το έργο τους·

               18.

               καλεί όλες τις αποκεντρωμένες υπηρεσίες να χρησιμοποιούν διαρκώς περισσότερο στόχους SMART, στοιχείο που θα πρέπει να οδηγήσει σε πιο ρεαλιστικό σχεδιασμό και υλοποίηση επιδιώξεων·

               19.

               συμφωνεί με το Ελεγκτικό Συνέδριο ότι η Επιτροπή φέρει επίσης ευθύνη για τη (δημοσιονομική) διαχείριση των αποκεντρωμένων οργανισμών και υπηρεσιών· επομένως, προτρέπει την Επιτροπή να παρακολουθεί και όπου χρειάζεται να κατευθύνει και να επικουρεί τη διαχείριση των διαφόρων οργανισμών, ειδικά σε σχέση με τη σωστή εφαρμογή των διαδικασιών μειοδοτικών διαγωνισμών, τη διαφάνεια των διαδικασιών πρόσληψης, τη χρηστή δημοσιονομική διαχείριση (ανεπαρκής χρησιμοποίηση και υπερβολική εγγραφή στον προϋπολογισμό πιστώσεων) και, κυρίως, τη σωστή εφαρμογή των κανόνων που αφορούν το πλαίσιο εσωτερικού ελέγχου·

               20.

               θεωρεί ότι τα προγράμματα εργασίας των αποκεντρωμένων υπηρεσιών πρέπει να εκφράζουν τη συμβολή τους με επιχειρησιακούς και μετρήσιμους όρους και ότι πρέπει να δίδεται η δέουσα προσοχή στις προδιαγραφές εσωτερικού ελέγχου της Επιτροπής·

         Ειδικά θέματα

               21.

               σημειώνει ότι το ποσοστό χρησιμοποίησης των πιστώσεων ανάληψης υποχρεώσεων και των πιστώσεων πληρωμών ήταν χαμηλότερο από 80 % και ότι η κατάσταση αυτή οφειλόταν στο χαμηλό ποσοστό εκτέλεσης των πιστώσεων ανάληψης υποχρεώσεων (69 %) και των πιστώσεων πληρωμών (32 %) σχετικά με τις επιχειρησιακές δαπάνες· σημειώνει περαιτέρω ότι το ποσοστό ακύρωσης των πιστώσεων του οικονομικού έτους είναι επίσης υψηλό (κυμαινόμενο από 7 % και άνω του 30 %, ανάλογα με τον τίτλο δαπανών και τη φύση των πιστώσεων) και ότι τα ποσοστά ακύρωσης για τις πιστώσεις που μεταφέρθηκαν από το προηγούμενο οικονομικό έτος είναι επίσης υψηλά· καλεί τον Οργανισμό να βελτιώσει και να ενισχύσει την παρακολούθηση του προγραμματισμού του ούτως ώστε να αποφεύγεται η περιττή κινητοποίηση των πόρων·

               22.

               σημειώνει ότι ο Οργανισμός δεν εισήγαγε διαχείριση βάσει δραστηριοτήτων, μολονότι ο δημοσιονομικός κανονισμός του το προέβλεπε, βάσει όσων ίσχυσαν στον γενικό προϋπολογισμό με σκοπό μία καλλίτερη παρακολούθηση της επιδόσεως·

               23.

               εκφράζει τη λύπη του για το ότι το διοικητικό συμβούλιο δεν θέσπισε ελάχιστους κανόνες εσωτερικού ελέγχου έως το τέλος του 2005 και ότι εξακολουθεί να μην υπάρχει περιγραφή των συστημάτων και διαδικασιών διαχείρισης και εσωτερικού ελέγχου· σημειώνει ότι δεν επικυρώθηκαν οι διαδικασίες που εισήγαγαν οι διατάκτες για να εξασφαλίζουν την ακρίβεια και την πληρότητα των δημοσιονομικών πληροφοριών που διαβιβάζουν στον υπόλογο και ότι στο τέλος του 2005 ο Οργανισμός εξακολουθούσε να μη διαθέτει σύστημα που να του επιτρέπει να εξακριβώνει κατά πόσο τέλη που απαιτεί να καταβάλλουν οι πελάτες του για τις υπηρεσίες που τους παρέχει, επαρκούσαν για την κάλυψη του σχετικού κόστους. καλεί τον Οργανισμό να αντιμετωπίσει αυτήν την κατάσταση το ταχύτερο δυνατόν·

               24.

               χαιρετίζει την απόφαση του διοικητικού συμβουλίου να εγκρίνει πρότυπα εσωτερικού ελέγχου επί τη βάσει των προτύπων που έχει εγκρίνει η Επιτροπή και του ISO 9000· παροτρύνει τον Οργανισμό να σπεύσει στην υλοποίηση αυτών των προτύπων·

               25.

               εκφράζει τη δυσαρέσκειά του για το ότι δεν τηρήθηκε πάντα η αρχή του γενικού διαγωνισμού και καλεί τον Οργανισμό να πράξει τούτο στο μέλλον.

      (1)  ΕΕ C 266, 31.10.2006, σ. 10.

      (2)  ΕΕ C 312, 19.12.2006, σ. 6.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 240, 7.9.2002, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1701/2003 (ΕΕ L 243, 27.9.2003, σ. 5).

      (5)  EE L 357, 31.12.2002, σ. 72.

      (6)  EE L 340, 6.12.2006, σ. 128.


Avis juridique important

|

31998D0241

98/241/ΕΚ: Απόφαση του Συμβουλίου της 23ης Μαρτίου 1998 περί εγκρίσεως εξ ονόματος της Κοινότητας, της απόφασης PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων

Επίσημη Εφημερίδα αριθ. L 096 της 28/03/1998 σ. 0041 - 0041

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Μαρτίου 1998 περί εγκρίσεως εξ ονόματος της Κοινότητας, της απόφασης PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων (98/241/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α και το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι, με απόφαση του Συμβουλίου της 3ης Μαρτίου 1975, η Κοινότητα συνήψε τη σύμβαση για την πρόληψη της θαλάσσιας ρύπανσης από χερσαίες πηγές (σύμβαση των Παρισίων) (3), και έγινε έτσι συμβαλλόμενο μέρος της σύμβασης 7ότι το εκτελεστικό όργανο της σύμβασης των Παρισίων (PARCOM-επιτροπή των Παρισίων) μπορεί να θεσπίζει μέτρα σχετικά με την πρόληψη της ρύπανσης και ότι εξέδωσε την απόφαση PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων 7ότι η Επιτροπή συμμετέσχε στην έκδοση της απόφασης PARCOM 96/1 στο πλαίσιο της εξουσιοδότησης που έλαβε από το Συμβούλιο και σύμφωνα με τις αντίστοιχες διαπραγματευτικές οδηγίες 7ότι το εξαχλωροαιθάνιο περιλαμβάνεται στον κατάλογο των επικίνδυνων ουσιών του παραρτήματος Ι της οδηγίας 76/769/ΕΟΚ του Συμβουλίου, της 27ης Ιουλίου 1976, περί προσεγγίσεως των νομοθετικών, κανονιστικών και διοικητικών διατάξεων των κρατών μελών σχετικά με τους περιορισμούς στην εμπορία και χρήση ορισμένων ουσιών και σκευασμάτων (4) 7ότι οι διατάξεις της απόφασης PARCOM 96/1 είναι σύμφωνες με την οδηγία 76/769/ΕΟΚ 7ότι είναι συνεπώς ευκταίο να εγκριθεί από την Κοινότητα η απόφαση PARCOM 96/1,ΑΠΟΦΑΣΙΖΕΙ:Άρθρο μόνο 1. Η απόφαση PARCOM 96/1 σχετικά με τη σταδιακή κατάργηση της χρήσεως του εξαχλωροαιθανίου (HCE) στη βιομηχανία μη σιδηρούχων μετάλλων, εγκρίνεται εξ ονόματος της Κοινότητας.Το κείμενο της εν λόγω απόφασης επισυνάπτεται στην παρούσα απόφαση.2. Η Επιτροπή εξουσιοδοτείται να κοινοποιήσει αυτή την έγκριση στην επιτροπή των Παρισίων.Βρυξέλλες, 23 Μαρτίου 1998.Για το ΣυμβούλιοΟ ΠρόεδροςM. MEACHER(1) ΕΕ C 364 της 2. 12. 1997, σ. 13. (2) ΕΕ C 80 της 16. 3. 1998. (3) ΕΕ L 194 της 25. 7. 1975, σ. 5. (4) ΕΕ L 262 της 27. 9. 1976, σ. 201 7 οδηγία όπως τροποποιήθηκε τελευταία από την οδηγία 97/64/ΕΚ της Επιτροπής (ΕΕ L 315 της 19. 11. 1997, σ. 13).


title: Απόφαση (ΕΕ) 2017/1507 της Επιτροπής, της 28ης Αυγούστου 2017, για την τροποποίηση της απόφασης 2005/37/ΕΚ για τη σύσταση του Ευρωπαϊκού Τεχνικού και Επιστημονικού Κέντρου και την πρόβλεψη του συντονισμού των τεχνικών ενεργειών για την προστασία των κερμάτων ευρώ από παραχάραξη

text:
                  29.8.2017

                  EL

                  Επίσημη Εφημερίδα της Ευρωπαϊκής Ένωσης

                  L 222/25

            ΑΠΌΦΑΣΗ (ΕΕ) 2017/1507 ΤΗΣ ΕΠΙΤΡΟΠΉΣ
      της 28ης Αυγούστου 2017
      για την τροποποίηση της απόφασης 2005/37/ΕΚ για τη σύσταση του Ευρωπαϊκού Τεχνικού και Επιστημονικού Κέντρου και την πρόβλεψη του συντονισμού των τεχνικών ενεργειών για την προστασία των κερμάτων ευρώ από παραχάραξη
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη το άρθρο 1 της απόφασης 2003/861/ΕΚ του Συμβουλίου, της 8ης Δεκεμβρίου 2003, σχετικά με την ανάλυση και τη συνεργασία όσον αφορά τα κίβδηλα κέρματα ευρώ (1),
      Έχοντας υπόψη την απόφαση 2003/862/ΕΚ του Συμβουλίου, της 8ης Δεκεμβρίου 2003, για την επέκταση της ισχύος της απόφασης 2003/861/ΕΚ σχετικά με την ανάλυση και τη συνεργασία όσον αφορά τα κίβδηλα κέρματα ευρώ στα κράτη μέλη που δεν υιοθέτησαν το ευρώ ως ενιαίο νόμισμα (2),
      Εκτιμώντας τα ακόλουθα:

                  (1)

                  Το Ευρωπαϊκό Τεχνικό και Επιστημονικό Κέντρο (ΕΤΕΚ) εξασφαλίζει τον συντονισμό για τεχνικές ενέργειες των αρμόδιων εθνικών αρχών για την προστασία των κερμάτων ευρώ από την παραχάραξη. Το ΕΤΕΚ συνεστήθη στο πλαίσιο της Επιτροπής, προσαρτώμενο στην Ευρωπαϊκή Υπηρεσία Καταπολέμησης της Απάτης (OLAF), με την απόφαση 2005/37/ΕΚ της Επιτροπής (3).

                  (2)

                  Το 2014, η Επιτροπή αποφάσισε να αναδιοργανώσει τις υπηρεσίες της και να μεταβιβάσει τα καθήκοντα που αφορούν την προετοιμασία των νομοθετικών και κανονιστικών πρωτοβουλιών της Επιτροπής για την επίτευξη των στόχων της προστασίας του ευρώ από την παραχάραξη και την κιβδηλεία, και τη στήριξη στον τομέα αυτόν μέσω της κατάρτισης και της τεχνικής συνδρομής από την OLAF στη Γενική Διεύθυνση Οικονομικών και Χρηματοδοτικών Υποθέσεων (ΓΔ ECFIN). Η απόφαση 1999/352/ΕΚ της Επιτροπής, ΕΚΑΧ, Ευρατόμ (4) τροποποιήθηκε ώστε να αντανακλά την αλλαγή αυτή.

                  (3)

                  Μετά την έκδοση της απόφασης 2005/37/ΕΚ, εκδόθηκαν ορισμένες πρόσθετες νομικές πράξεις που αναθέτουν καθήκοντα στο ΕΤΕΚ. Ως εκ τούτου, το ΕΤΕΚ εκπληρώνει υποχρεώσεις που απορρέουν από τον κανονισμό (ΕΕ) αριθ. 1210/2010 του Ευρωπαϊκού Κοινοβουλίου και του Συμβουλίου (5), τον κανονισμό (ΕΚ) αριθ. 2182/2004 του Συμβουλίου (6) και τον κανονισμό (ΕΚ) αριθ. 2183/2004 του Συμβουλίου (7), και συμβάλλει στην εκπλήρωση των στόχων του προγράμματος «Pericles 2020» σύμφωνα με τον κανονισμό (ΕΕ) αριθ. 331/2014 του Ευρωπαϊκού Κοινοβουλίου και του Συμβουλίου (8) και τον κανονισμό (ΕΕ) 2015/768 του Συμβουλίου (9). Τα καθήκοντα αυτά θα πρέπει να προστεθούν ρητά στα καθήκοντα που αναφέρονται στην απόφαση 2005/37/ΕΚ.

                  (4)

                  Συνεπώς, η απόφαση 2005/37/ΕΚ της Επιτροπής θα πρέπει να τροποποιηθεί αναλόγως,

            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Τροποποιήσεις
      Η απόφαση 2005/37/ΕΚ τροποποιείται ως εξής:

                  1)

                  Το άρθρο 1 αντικαθίσταται από το ακόλουθο κείμενο:
                  «Άρθρο 1
                  1.   Συστήνεται το Ευρωπαϊκό Τεχνικό και Επιστημονικό Κέντρο (ΕΤΕΚ) στο πλαίσιο της ΓΔ ECFIN στις Βρυξέλλες.
                  2.   Για την εφαρμογή της παρούσας απόφασης, ο Γενικός Διευθυντής της ΓΔ ECFIN εξουσιοδοτείται να προβαίνει στις απαραίτητες ενέργειες και να συνάπτει συμφωνίες για διοικητικές ρυθμίσεις με τις αρχές τρίτων χωρών και με ιδιωτικούς φορείς οι οποίες θα επιτρέπουν στο ΕΤΕΚ να ασκεί τα καθήκοντά του. Οι εν λόγω διοικητικές ρυθμίσεις μπορούν να αφορούν, ειδικότερα, τη διαβίβαση και ανταλλαγή τεχνικών πληροφοριών.».

                  2)

                  Το άρθρο 2 αντικαθίσταται από το ακόλουθο κείμενο:
                  «Άρθρο 2
                  Το ΕΤΕΚ ασκεί τα ακόλουθα καθήκοντα:

                              α)

                              αναλύει και ταξινομεί κάθε νέο τύπο κίβδηλων κερμάτων ευρώ σύμφωνα με το άρθρο 5 παράγραφος 4 του κανονισμού (ΕΚ) αριθ. 1338/2001·

                              β)

                              συμβάλλει στην εκπλήρωση των στόχων του προγράμματος Pericles 2020, σύμφωνα με τον κανονισμό (ΕΕ) αριθ. 331/2014 του Ευρωπαϊκού Κοινοβουλίου και του Συμβουλίου (*1)·

                              γ)

                              εκτελεί τα καθήκοντα βάσει των άρθρων 4, 5, 7 και 12 του κανονισμού (ΕΕ) αριθ. 1210/2010 του Ευρωπαϊκού Κοινοβουλίου και του Συμβουλίου (*2) και βάσει των άρθρων 2, 4, 5 και 6 του κανονισμού (ΕΚ) αριθ. 2182/2004 του Συμβουλίου (*3)·

                              δ)

                              επικουρεί τα εθνικά κέντρα ανάλυσης κερμάτων (ΕΚΑΚ) και τις αρχές επιβολής του νόμου, και συνεργάζεται με τις σχετικές αρχές για την ανάλυση των κίβδηλων κερμάτων ευρώ και την ενίσχυση της προστασίας.

                     (*1)  Κανονισμός (ΕΕ) αριθ. 331/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, περί προγράμματος ανταλλαγών, συνδρομής και κατάρτισης για την προστασία του ευρώ από την παραχάραξη και την κιβδηλεία (πρόγραμμα “Pericles 2020”) και την κατάργηση των οδηγιών του Συμβουλίου 2001/923/ΕΚ, 2001/924/ΕΚ, 2006/75/ΕΚ, 2006/76/ΕΚ, 2006/849/ΕΚ και 2006/850/ΕΚ (ΕΕ L 103 της 5.4.2014, σ. 1)."

                     (*2)  Κανονισμός (ΕΕ) αριθ. 1210/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, σχετικά με την εξακρίβωση της γνησιότητας των κερμάτων ευρώ και τη διαχείριση κερμάτων ευρώ ακατάλληλων για κυκλοφορία (ΕΕ L 339 της 22.12.2010, σ. 1)."

                     (*3)  Κανονισμός (ΕΚ) αριθ. 2182/2004 του Συμβουλίου, της 6ης Δεκεμβρίου 2004, σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 373 της 21.12.2004, σ. 1)»·"

                  3)

                  Στην τελευταία πρόταση του άρθρου 3, η λέξη «OLAF» αντικαθίσταται από τον όρο «ΓΔ ECFIN».

            Άρθρο 2
      Έναρξη ισχύος
      Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

         Βρυξέλλες, 28 Αυγούστου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 325 της 12.12.2003, σ. 44.

         (2)  ΕΕ L 325 της 12.12.2003, σ. 45.

         (3)  Απόφαση 2005/37/ΕΚ της Επιτροπής, της 29ης Οκτωβρίου 2004, για τη σύσταση του Ευρωπαϊκού Τεχνικού και Επιστημονικού Κέντρου και την πρόβλεψη του συντονισμού των τεχνικών ενεργειών για την προστασία των κερμάτων ευρώ από παραχάραξη (ΕΕ L 19 της 21.1.2005, σ. 73).

         (4)  Απόφαση 1999/352/ΕΚ, ΕΚΑΧ, Ευρατόμ της Επιτροπής, της 28ης Απριλίου 1999, για την ίδρυση της Ευρωπαϊκής Υπηρεσίας Καταπολέμησης της Απάτης (ΕΕ L 136 της 31.5.1999, σ. 20).

         (5)  Κανονισμός (ΕΕ) αριθ. 1210/2010 του Ευρωπαϊκού Κοινοβουλίου και του Συμβουλίου, της 15ης Δεκεμβρίου 2010, σχετικά με την εξακρίβωση της γνησιότητας των κερμάτων ευρώ και τη διαχείριση κερμάτων ευρώ ακατάλληλων για κυκλοφορία (ΕΕ L 339 της 22.12.2010, σ. 1).

         (6)  Κανονισμός (ΕΚ) αριθ. 2182/2004 του Συμβουλίου, της 6ης Δεκεμβρίου 2004, σχετικά με τα μετάλλια και τις μάρκες που προσομοιάζουν με τα κέρματα ευρώ (ΕΕ L 373 της 21.12.2004, σ. 1).

         (7)  Κανονισμός (ΕΚ) αριθ. 2183/2004 του Συμβουλίου της 6ης Δεκεμβρίου 2004 για την επέκταση της εφαρμογής του κανονισμού (ΕΚ) αριθ. 2182/2004 σχετικά με τα μετάλλια και τις μάρκες που προσομοιάζουν με τα κέρματα ευρώ στα μη συμμετέχοντα κράτη μέλη (ΕΕ L 373 της 21.12.2004, σ. 7).

         (8)  Κανονισμός (ΕΕ) αριθ. 331/2014 του Ευρωπαϊκού Κοινοβουλίου και του Συμβουλίου, της 11ης Μαρτίου 2014, περί προγράμματος ανταλλαγών, συνδρομής και κατάρτισης για την προστασία του ευρώ από την παραχάραξη και την κιβδηλεία (πρόγραμμα «Pericles 2020») και την κατάργηση των οδηγιών του Συμβουλίου 2001/923/ΕΚ, 2001/924/ΕΚ, 2006/75/ΕΚ, 2006/76/ΕΚ, 2006/849/ΕΚ και 2006/850/ΕΚ (ΕΕ L 103 της 5.4.2014, σ. 1).

         (9)  Κανονισμός (ΕΕ) 2015/768 του Συμβουλίου, της 11ης Μαΐου 2015, για την επέκταση της εφαρμογής του κανονισμού (ΕΕ) αριθ. 331/2014 για τη θέσπιση προγράμματος ανταλλαγών, συνδρομής και κατάρτισης για την προστασία του ευρώ από την παραχάραξη και την κιβδηλεία (πρόγραμμα «Περικλής 2020») στα μη συμμετέχοντα κράτη μέλη (ΕΕ L 121 της 14.5.2015, σ. 1).


title: Απόφαση (ΕΕ) 2016/2159 του Ευρωπαϊκού Κοινοβουλίου, της 27ης Οκτωβρίου 2016, σχετικά με το κλείσιμο των λογαριασμών της κοινής επιχείρησης ARTEMIS για το οικονομικό έτος 2014

text:
               8.12.2016

               EL

               Επίσημη Εφημερίδα της Ευρωπαϊκής Ένωσης

               L 333/64

         ΑΠΌΦΑΣΗ (ΕΕ) 2016/2159 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Οκτωβρίου 2016
   σχετικά με το κλείσιμο των λογαριασμών της κοινής επιχείρησης ARTEMIS για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης ARTEMIS για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της κοινής επιχείρησης ARTEMIS για την περίοδο από την 1η Ιανουαρίου 2014 έως 26 Ιουνίου 2014, που συνοδεύεται από τις απαντήσεις της κοινής επιχείρησης (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία χορήγησε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου της 12ης Φεβρουαρίου 2016 σχετικά με τη χορήγηση απαλλαγής στην κοινή επιχείρηση για την εκτέλεση του προϋπολογισμού για το οικονομικό έτος 2014 (05587/2016 — C8-0055/2016),

               —

               έχοντας υπόψη την απόφασή του της 28ης Απριλίου 2016 (3), με την οποία αναβάλλεται η απόφαση χορήγησης απαλλαγής για το οικονομικό έτος 2014, και τις απαντήσεις του εκτελεστικού διευθυντή της κοινής επιχείρησης ECSEL (πρώην κοινή επιχείρηση ARTEMIS και κοινή επιχείρηση ENIAC),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 209,

               —

               έχοντας υπόψη τον κανονισμό (ΕΚ) αριθ. 74/2008 του Συμβουλίου, της 20ής Δεκεμβρίου 2007, σχετικά με τη σύσταση της «κοινής επιχείρησης ARTEMIS» για την υλοποίηση κοινών τεχνολογικών πρωτοβουλιών στα ενσωματωμένα συστήματα υπολογιστών (5),

               —

               έχοντας υπόψη τον κανονισμό (ΕΕ) αριθ. 561/2014 του Συμβουλίου, της 6ης Μαΐου 2014, για τη σύσταση της κοινής επιχείρησης ECSEL (6), και ιδίως το άρθρο 1 παράγραφος 2 και το άρθρο 12,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (7),

               —

               έχοντας υπόψη τον κατ' εξουσιοδότηση κανονισμό (ΕΕ) αριθ. 110/2014 της Επιτροπής, της 30ής Σεπτεμβρίου 2013, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 209 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (8),

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη τη δεύτερη έκθεση της Επιτροπής Ελέγχου του Προϋπολογισμού (A8-0276/2016),

               1.

               εγκρίνει το κλείσιμο των λογαριασμών της κοινής επιχείρησης ARTEMIS για το οικονομικό έτος 2014·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης ECSEL (πρώην κοινή επιχείρηση ARTEMIS και κοινή επιχείρηση ENIAC), στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 422 της 17.12.2015, σ. 9.

      (2)  ΕΕ C 422 της 17.12.2015, σ. 10.

      (3)  ΕΕ L 246 της 14.9.2016, σ. 425.

      (4)  ΕΕ L 298 της 26.10.2012, σ. 1.

      (5)  ΕΕ L 30 της 4.2.2008, σ. 52.

      (6)  ΕΕ L 169 της 7.6.2014, σ. 152.

      (7)  ΕΕ L 357 της 31.12.2002, σ. 72.

      (8)  ΕΕ L 38 της 7.2.2014, σ. 2.


Avis juridique important

|

41998D0117

Κεκτημένο του Σένγκεν - Απόφαση της κεντρικής ομάδας της 27ης Οκτωβρίου 1998 σχετικά με πρόγραμμα δράσης για την καταπολέμηση της παράνομης μετανάστευσης [SCH/C (98) 117]

Επίσημη Εφημερίδα αριθ. L 239 της 22/09/2000 σ. 0205 - 0205

ΑΠΟΦΑΣΗ ΤΗΣ ΚΕΝΤΡΙΚΗΣ ΟΜΑΔΑΣτης 27ης Οκτωβρίου 1998σχετικά με πρόγραμμα δράσης για την καταπολέμηση της παράνομης μετανάστευσης[SCH/C (98) 117]Η ΚΕΝΤΡΙΚΗ ΟΜΑΔΑ,Έχοντας υπόψη:Έχοντας υπόψη το άρθρο 132 της σύμβασης εφαρμογής της Συμφωνίας του Σένγκεν, σε σχέση με την απόφαση της εκτελεστικής επιτροπής της 16ης Σεπτεμβρίου 1998,ΑΠΟΦΑΣΙΖΕΙ:Σύμφωνα με την εντολή που ανατέθηκε από την εκτελεστική επιτροπή στις 16 Σεπτεμβρίου 1998, τίθεται σε εφαρμογή το πρόγραμμα δράσης σχετικά με τη λήψη μέτρων για την καταπολέμηση της λαθρομετανάστευσης στην αναθεωρημένη και οριστική έκδοσή του, η οποία υποβάλλεται συνημμένως [SCH/Com-ex (98) 37 def.].Βρυξέλλες, 27 Οκτωβρίου 1998.Ο ΠρόεδροςB. Schattenberg


title: 2010/616/ΕΕ: Απόφαση του Συμβουλίου, της 7ης Οκτωβρίου 2010 , για τη σύναψη της συμφωνίας μεταξύ της Ευρωπαϊκής Ένωσης και της Ιαπωνίας σχετικά με την αμοιβαία νομική συνδρομή σε ποινικές υποθέσεις

text:
               15.10.2010

               EL

               Επίσημη Εφημερίδα της Ευρωπαϊκής Ένωσης

               L 271/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Οκτωβρίου 2010
   για τη σύναψη της συμφωνίας μεταξύ της Ευρωπαϊκής Ένωσης και της Ιαπωνίας σχετικά με την αμοιβαία νομική συνδρομή σε ποινικές υποθέσεις
   (2010/616/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 82 παράγραφος 1 στοιχείο δ), σε συνδυασμό με το άρθρο 218 παράγραφος 6 στοιχείο α),
   την πρόταση της Ευρωπαϊκής Επιτροπής,
   την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Στις 26-27 Φεβρουαρίου 2009, το Συμβούλιο εξουσιοδότησε την προεδρία, επικουρούμενη από την Επιτροπή, να αρχίσει διαπραγματεύσεις με σκοπό τη σύναψη συμφωνίας μεταξύ της Ευρωπαϊκής Ένωσης και της Ιαπωνίας σχετικά με την αμοιβαία νομική συνδρομή σε ποινικές υποθέσεις.

               (2)

               Σύμφωνα με την απόφαση 2010/ΚΕΠΠΑ/ΔΕΥ του Συμβουλίου, της 30ής Νοεμβρίου 2009, η συμφωνία μεταξύ της Ευρωπαϊκής Ένωσης και της Ιαπωνίας σχετικά με την αμοιβαία νομική συνδρομή σε ποινικές υποθέσεις (στο εξής «η συμφωνία») υπεγράφη στις 30 Νοεμβρίου 2009 και τις 15 Δεκεμβρίου 2009, υπό την επιφύλαξη της σύναψής της.

               (3)

               Η συμφωνία δεν έχει συναφθεί ακόμη. Λόγω της θέσης σε ισχύ της συνθήκης της Λισαβόνας την 1η Δεκεμβρίου 2009, οι διαδικασίες που ακολουθούνται από την Ένωση για τη σύναψη της συμφωνίας διέπονται από το άρθρο 218 της συνθήκης για τη λειτουργία της Ευρωπαϊκής Ένωσης.

               (4)

               Η συμφωνία θα πρέπει να εγκριθεί.

               (5)

               Σύμφωνα με το άρθρο 3 του πρωτοκόλλου για τη θέση του Ηνωμένου Βασιλείου και της Ιρλανδίας όσον αφορά τον χώρο ελευθερίας, ασφάλειας και δικαιοσύνης, το οποίο προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, τα εν λόγω κράτη μέλη γνωστοποίησαν την επιθυμία τους να συμμετάσχουν στην έκδοση και εφαρμογή της παρούσας απόφασης.

               (6)

               Σύμφωνα με τα άρθρα 1 και 2 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και τη συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτή ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα απόφαση, εγκρίνεται εξ ονόματος της Ευρωπαϊκής Ένωσης η συμφωνία μεταξύ της Ευρωπαϊκής Ένωσης και της Ιαπωνίας σχετικά με την αμοιβαία νομική συνδρομή σε ποινικές υποθέσεις (1).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το(τα) πρόσωπο(-α) που είναι αρμόδιο(-α) να προβεί(-ούν), εξ ονόματος της Ένωσης, στην κοινοποίηση που προβλέπεται στο άρθρο 31 παράγραφος 1 της συμφωνίας, προκειμένου να δεσμευτεί η Ένωση (2).
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 7 Οκτωβρίου 2010.

            Για το Συμβούλιο

            Ο Πρόεδρος

         M. WATHELET

      (1)  Το κείμενο της συμφωνίας δημοσιεύθηκε στην ΕΕ L 39 της 12.2.2010, σ. 20, μαζί με την απόφαση σχετικά με την υπογραφή.

      (2)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: Απόφαση 2011/537/ΚΕΠΠΑ του Συμβουλίου, της 12ης Σεπτεμβρίου 2011 , για την τροποποίηση και παράταση της απόφασης 2010/576/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo)

text:
               13.9.2011

               EL

               Επίσημη Εφημερίδα της Ευρωπαϊκής Ένωσης

               L 236/8

         ΑΠΌΦΑΣΗ 2011/537/ΚΕΠΠΑ ΤΟΥ ΣΥΜΒΟΥΛΊΟΥ
   της 12ης Σεπτεμβρίου 2011
   για την τροποποίηση και παράταση της απόφασης 2010/576/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28 και το άρθρο 43 παράγραφος 2,
   Εκτιμώντας τα ακόλουθα:

               (1)

               Στις 23 Σεπτεμβρίου 2010, το Συμβούλιο εξέδωσε την απόφαση 2010/576/ΚΕΠΠΑ σχετικά με την αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (EUPOL RD Congo) (1).

               (2)

               Στις 28 Ιουνίου 2011, η Επιτροπή Πολιτικής και Ασφάλειας (ΕΠΑ) συμφώνησε με τη σύσταση να παραταθεί επί ένα έτος η EUPOL RD Congo.

               (3)

               Η EUPOL RD Congo θα πρέπει να παραταθεί επομένως μέχρι τις 30 Σεπτεμβρίου 2012.

               (4)

               Επίσης είναι αναγκαίο να καθοριστεί το ποσό δημοσιονομικής αναφοράς για την κάλυψη των δαπανών που σχετίζονται με την EUPOL RD Congo για το διάστημα από την 1η Οκτωβρίου 2011 έως την 30ή Σεπτεμβρίου 2012.

               (5)

               Η αποστολή θα διεξάγεται σε περιστάσεις που μπορεί να επιδεινωθούν και να παρεμποδίσουν την επίτευξη των στόχων της εξωτερικής δράσης της Ένωσης, όπως ορίζεται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/576/ΚΕΠΠΑ τροποποιείται ως εξής:

               1)

               Το άρθρο 1 παράγραφος 1 αντικαθίσταται από το ακόλουθο κείμενο:
               «Άρθρο 1
               Η αποστολή
               Η αστυνομική αποστολή της Ευρωπαϊκής Ένωσης για τη μεταρρύθμιση του τομέα της ασφάλειας (ΜΤΑ) και τη διασύνδεσή της με τη δικαιοσύνη στη Λαϊκή Δημοκρατία του Κονγκό (εφεξής «EUPOL RD Congo» ή «αποστολή»), η οποία συστάθηκε με την κοινή δράση 2007/405/ΚΕΠΠΑ, παρατείνεται από την 1η Οκτωβρίου 2010 έως την 30ή Σεπτεμβρίου 2012.».

               2)

               Το άρθρο 2 αντικαθίσταται από το ακόλουθο κείμενο:
               «Άρθρο 2
               Περιγραφή της αποστολής
               1.   Προκειμένου να ωριμάσει περισσότερο και να καταστεί πιο βιώσιμη η διαδικασία μεταρρύθμισης της Εθνικής Αστυνομίας του Κονγκό (PNC), η EUPOL RD Congo επικουρεί τις αρχές της χώρας στην υλοποίηση του προγράμματος δράσης για την αστυνομία, το οποίο καλύπτει τις προτεραιότητες της διαδικασίας μεταρρύθμισης της αστυνομίας για την περίοδο 2010-2012 και βασίζεται στις κατευθυντήριες γραμμές του στρατηγικού πλαισίου. Η αποστολή θα συνεισφέρει στις τοπικές και διεθνείς προσπάθειες για την ενίσχυση των ικανοτήτων της PNC, που θα χρειαστεί επίσης και για την ασφάλεια των μελλοντικών εκλογών. Η EUPOL RD Congo επικεντρώνεται σε συγκεκριμένες δραστηριότητες και έργα στήριξης της δράσης της στο στρατηγικό επίπεδο της μεταρρυθμιστικής διαδικασίας, στην οικοδόμηση ικανοτήτων και στην ενίσχυση της διασύνδεσης μεταξύ της PNC και του ευρύτερου συστήματος ποινικής δικαιοσύνης, με στόχο την καλύτερη υποστήριξη των προσπαθειών καταπολέμησης της σεξουαλικής βίας και της ατιμωρησίας. Η EUPOL RD Congo συντονίζει τη δράση της και συνεργάζεται στενά με άλλους ενωσιακούς, διεθνείς και διμερείς δωρητές, ώστε να αποφεύγεται η επικάλυψη ενεργειών.
               2.   Οι ιδιαίτεροι στόχοι της αποστολής είναι:

                           α)

                           η στήριξη της PNC και του Υπουργείου Εσωτερικών και Ασφάλειας (ΥΕΑ) στην επιτελική σύλληψη της μεταρρύθμισης της Εθνικής Αστυνομίας και στην εφαρμογή της, με επιχειρησιακές συμβουλές, ως βασικού στοιχείου της εντολής της αποστολής,

                           β)

                           η ενίσχυση της αποτελεσματικότητας της Εθνικής Αστυνομίας του Κονγκό με την παροχή πρακτικής βοηθείας, παρακολούθησης και συμβουλών, καθώς και με εκπαιδευτικές δραστηριότητες, ως βασικού στοιχείου της εντολής της αποστολής,

                           γ)

                           η στήριξη της πάταξης της ατιμωρησίας στους τομείς των ανθρώπινων δικαιωμάτων και της σεξουαλικής βίας και η ενίσχυση της συνεργασίας αστυνομίας και δικαστικού συστήματος, ως βασικής οριζόντιας συνιστώσας της εντολής, που θα επηρεάζει όλες τις δραστηριότητες της αποστολής.

                     3.   Η αποστολή θα διαθέτει μια Μονάδα Σχεδιασμού για την εκπόνηση και εκτέλεση σχεδίων. Η αποστολή θα συμβουλεύει τα κράτη μέλη και τα τρίτα κράτη και θα συντονίζει και διευκολύνει, υπό την ευθύνη τους, την εκτέλεση των σχεδίων σε τομείς ενδιαφέροντος για την αποστολή και στα πλαίσια της προώθησης των στόχων της.».

               3)

               Το άρθρο 3 διαγράφεται.

               4)

               Το άρθρο 5 παράγραφος 6 διαγράφεται.

               5)

               Το άρθρο 6 παράγραφος 7 αντικαθίσταται από το ακόλουθο κείμενο:
               «7.   Ο αρχηγός της αποστολής συντονίζει, όπως κρίνεται σκόπιμο, τις δράσεις της EUPOL RD Congo με άλλους φορείς της Ένωσης που δραστηριοποιούνται στην περιοχή.».

               6)

               Το άρθρο 12 παράγραφος 1 αντικαθίσταται από το ακόλουθο κείμενο:
               «1.   Ο διοικητής μη στρατιωτικών επιχειρήσεων, σε συνεργασία με την Υπηρεσία Ασφαλείας της Ευρωπαϊκής Υπηρεσίας Εξωτερικής Δράσης, διευθύνει τον προγραμματισμό των μέτρων ασφαλείας από τον αρχηγό της αποστολής και εξασφαλίζει την ορθή και αποτελεσματική εφαρμογή τους για τη EUPOL RD Congo σύμφωνα με τα άρθρα 5 και 9.».

               7)

               Στο άρθρο 14 παράγραφος 1 προστίθεται δεύτερο εδάφιο ως εξής:
               «Το ποσό δημοσιονομικής αναφοράς για την κάλυψη των δαπανών που σχετίζονται με την αποστολή για το διάστημα από την 1η Οκτωβρίου 2011 έως τις 30 Σεπτεμβρίου 2012 ανέρχεται σε 7 150 000 EUR.».

               8)

               Στο άρθρο 18, το δεύτερο εδάφιο αντικαθίσταται από το ακόλουθο κείμενο:
               «Εφαρμόζεται από την 1η Οκτωβρίου 2010 μέχρι την 30ή Σεπτεμβρίου 2012.».

         Άρθρο 2
   Η παρούσα απόφαση αρχίζει να ισχύει την ημέρα έκδοσής της.

      Βρυξέλλες, 12 Σεπτεμβρίου 2011.

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ L 254 της 29.9.2010, σ. 33.